29 Januarie is die 29ste dag van die jaar in die Gregoriaanse kalender. Daar volg nog 336 dae in die res van die jaar (337 in skrikkeljare). 904 – Pous Sergius III volg Pous Leo V op. 1336 – Pous Benedictus XII publiseer sy Apostiliese Konstitusie Benedictus Deus. 1770 – Pous Clemens XIV stel Mario Compagnoni Marefoschi aan as kardinaal. 1787 – Pous Pius VI stel Filippo Carandini, sekretaris van die Tridentine Raad, aan as kardinaal. 1845 – The Raven, ’n gewilde gedig deur Edgar Allan Poe, word vir die eerste keer gepubliseer in die New York Evening Mirror. 1856 – Die Victoriakruis word vir die eerste keer toegeken ter erkenning van dapper optrede tydens die Krimoorlog. 1861 – Kansas word die 34ste deelstaat van die Verenigde State. 1886 – Carl Benz verkry ’n patent vir die eerste suksesvolle petrolaangedrewe motor. 1934 – Oos-Londen se Afrikaanse gemeenskap kry sy eie hoërskool, die Hoërskool Grens. 1959 – Die Disney geannimeerde film Sleeping Beauty word vir die eerste keer vrygestel. 2001 – Duisende studentebetogers in Indonesië bestorm die parlement en eis dat president Abdurrahman Wahid bedank oor beweerde betrokkenheid in korrupsieskandale. 2002 – In sy State of the Union-rede beskryf pres.


Die Merk 4 kernbom was 'n Amerikaanse ineenploftipe kernwapen wat van 1949 tot 1953 geproduseer is. Dit was gebaseer op die Fat Man Merk 3-ontwerp, wat gebruik is vir die Trinity-kernwapentoets en die bom wat op Nagasaki laat val is. Vir die Merk 3 ontwerp moes elke komponent slegs deur hoogskundige tegnici in 'n beheerde omgewing met die hand aanmekaargesit word. Die doel van die Merk 4 was om 'n kernbom te ontwerp wat op massaskaal as 'n praktiese wapentuig geproduseer kan word. Die eerste voltooide Merk 4 Mod 0 is op 19 Maart 1949 by die voorraad kernwapens gevoeg. Daar is meer as 500 eenhede gebou wat tot in 1953 gebruik is. Die Merk 4 was die eerste massavervaardigde kernwapen. (Sandia Corporation 1967, p. 8) Hierdie artikel is ’n saadjie. Voel vry om Wikipedia te help deur dit uit te brei.


Haemanthus deformis is 'n meerjarige blomplant en geofiet wat tot die genus Haemanthus behoort. Die spesies is inheems aan die Oos-Kaap en KwaZulu-Natal en kom van Umtata tot by Durban voor. Die plant groei net in die woude naby die kus en word bedreig deur die tradisionele medisyne bedryf. SANBI Redlist Plants of the World Online


Die jaar 814 was 'n gewone jaar wat volgens die Gregoriaanse kalender op 'n Woensdag begin het. Dit was die 14de jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad. 28 Januarie – Karel die Grote, Koning van die Franke (* 742).


Die Komatiland-bosboumuseum in Sabie is ‘n kultuurhistoriese museum wat die geskiedenis en ontwikkeling van die Suid-Afrikaanse bosbou- en houtnywerheid uitbeeld. Reeds in 1655 is in Suid-Afrika met die aanplant van bome begin toe jong akker- en sparbome in kissies per skip uit Nederland aangekom het. Vyf-en-dertig jaar later is 10 000 eikebome teen Tafelberg gevestig. In 1792 is reeds hout na Indië uitgevoer en sestig jaar later is ‘n saagmeul in die Piriebos in die Oos-Kaap in gebruik geneem. Meksikaanse denne is in 1882 in die Durban Botaniese Tuin aangeplant. Die oudste item in die museumversameling is stukke versteende hout van boomspesies wat ‘n 40 miljoen jaar gelede in Suid-Afrika gefloreer het, maar teenswoordig net in Australië, Asië en Suid-Amerika voorkom. ‘n Geelhoutfossiel van 200 miljoen jaar oud wat van Indwe kom, is die voorsaat van ons geelhout van vandag. Ook ‘n skyf van ‘n 500-jarige geelhoutboom is besonders. ‘n Wye verskeidenheid gereedskap wat in die bosboubedryf sowel as deur skrynwerkers gebruik is, is te besigtig, byvoorbeeld die eerste raamsaag wat in die land gebruik is, ‘n kuilsaag, kragsae, ‘n vroeë teodoliet, skawe, waterpasse, skuiflineale, draaibanke.


Die Sint-Maartenfees word in in 'n aantal Rooms-Katolieke gebiede in Europa op 11 November gevier. By hierdie fees is dit gebruiklik dat kinders lantarinkies by hulle dra en die deurklokkies lui om lekkers en vrugte of geskenkies te ontvang. Net soos by Halloween is hier sprake van voorchristelike gebruike. Die opkoms van Halloween dreig om die in baie opsigte eenderse Sint-Maartenfees te verdring. In Frankryk bestaan daar dan ook plaaslike organisasies wat teen Halloween en vir Sint-Maarten is. Wikimedia Commons het meer media in die kategorie Sint-Maartenfees. Hierdie artikel is ’n saadjie. Voel vry om Wikipedia te help deur dit uit te brei.


Play media Die Nasionale lied van Suid-Afrika is sedert 1996 ’n samevoeging van “Die Stem van Suid-Afrika” en “Nkosi Sikelel' iAfrika” (God seën Afrika) en is in 1997 as Suid-Afrika se nasionale volkslied goedgekeur. Die onderskeie verse is in die vyf mees gebruikte Suid-Afrikaanse tale (Afrikaans, Engels, Suid-Sotho, Xhosa en Zoeloe) en die lied bestaan uit twee dele in verskillende toonhoogtes. Die eerste twee verse is ontleen aan “Nkosi Sikelel' iAfrika”, terwyl die laaste twee aan “Die Stem van Suid-Afrika” ontleen is, met die laaste vers wat heeltemal verander is. Die eerste twee lyne van die eerste vers is in Xhosa, die volgende twee in Zoeloe, gevolg deur Suid-Sotho in die tweede vers, Afrikaans in die derde vers en Engels in die vierde. Die komitee wat vir die nuwe komposisie verantwoordelik was het bestaan uit Anna Bender, Elize Botha, Richard Cock, Dolf Havemann (sekretaris), Mzilikazi Khumalo (voorsitter), Mazisi Kunene, John Lenake, Fatima Meer, Khabi Mngoma, Wally Serote, Johan de Villiers en Jeanne Zaidel-Rudolph.


Jomo Kenyatta Internasionale Lughawe (IATA: NBO, ICAO: HKJK) is die internasionale lughawe in Nairobi, die hoofstad en grootste stad van Kenia. Dit is in die voorstad Embakasi geleë, 15 km (9 myl) suidoos van Nairobi se sentrale sakegebied. Die lughawe hanteer vlugte na geskeduleerde bestemmings in meer as 50 lande. Die lughawe is vernoem na Jomo Kenyatta, Kenia se eerste president en eerste minister. Die lughawe het 5 803 635 passasiers in 2011 bedien, wat dit die negende besigste lughawe volgens passasiersgetalle in Afrika maak. Die lughawe is die spilpunt vir die vlagdraer Kenia Airways-redery asook die lae-koste lugdiens Fly540. "Jomo Kenyatta, Nairobi (NBO) flight index". Geargiveer vanaf die oorspronklike op 14 Augustus 2011. Besoek op 7 Augustus 2013. "Africa's Top 17 Busiest Airports (2011)" (PDF). Geargiveer vanaf die oorspronklike (PDF) op 10 Augustus 2013. Besoek op 7 Augustus 2013. Hierdie artikel is ’n saadjie. Voel vry om Wikipedia te help deur dit uit te brei.


Gallia Belgica, wat in later tye nog slegs Belgica genoem is, was 'n Romeinse provinsie wat die suide van die huidige Nederland, die weste van België, Luxemburg, die noordooste van Frankryk, die weste van Switserland en die weste van Duitsland ingesluit het. Die provinsie is tydens keiser Augustus se opsplitsing van Gallië gevorm. Aanvanklik het Durocortorum (die huidige Reims) as sy hoofstad gedien, tog is die setel van die administrasie later na Augusta Treverorum verskuif. Die inheemse bevolking was van gemengde Keltiese en Germaanse herkoms, en dikwels is na die plaaslike stamme as die Belgae verwys. Volgens Gaius Julius Caesar het die riviere Marne en Seine as die natuurlike grens met Gallia Lugdunensis gefungeer, terwyl Belgica en Germania deur die Ryn geskei is. Die gebiede van die Helvetiërs is by Gallia Belgica ingelyf. In die 1ste eeu is die administratiewe verdeling van die provinsies gewysig. Die noordelike deel van Gallia Belgica het die nuwe naam Germania Inferior gekry, terwyl die oostelike deel van Germania Superior en die suidelike grens van Gallia Belgica in suidwaartse rigting verskuif is. Die nuwe gebied van Gallia Belgica het nou ook die stad Durocortorum ingesluit.


Arras (Nederlands: Atrecht) is die prefektuur (administratiewe hoofstad) van die Noord-Franse département Pas-de-Calais met 'n oppervlak van 11,63 vierkante kilometer en 41 239 inwoners (2012). Arras was oorspronklik 'n Keltiese nedersetting, wat later deur die Romeine tot die garnisoenstad Atrebatum uitgebou is. In die laat-antieke tydperk was Atrebatum 'n belangrike sentrum van die wolbedryf en sedert die 4de eeu ook die setel van 'n biskop. Ná die Frankiese verowering van Gallië het Arras se belangrikheid afgeneem. In die 10de eeu is die stad by die graafskap Vlaandere ingelyf. Arras was die eerste stad in Vlaandere wat 'n vrybrief en ook die reg gekry het om self sy regters te kies. Arras het eeue lank in die Frans-Nederlandse grensgebied gelê, en die stad het verskeie kere onder Franse en Nederlandse heerskappy gekom. Uiteindelik het die Franse argitek Sébastien Le Prestre de Vauban versterkings gebou, wat die Franse gehelp het om Arras definitief by Frankryk in te lyf. Danksy bemiddelaars, wat Pous Eugenius IV en die Konsilie van Basel verteenwoordig het, is in 1435 die Vrede van Arras tussen Frankryk en Boergondië, 'n voormalige bondgenoot van Engeland in die Honderdjarige Oorlog, gesluit.


Jay Forrester (* 14 Julie 1918 in Anselmo, Nebraska; † 16 November 2016 in Concord, Massachusetts) was 'n Amerikaanse digitale rekenaarbaanbreker. Jay Forrester, professor in bestuurswetenskappe aan die Massachusetts Instituut van Tegnologie (MIT) het baanbrekerswerk gedoen ten opsigte van twee belangrike ontwikkelings tydens sy twee uiteenlopende en baie suksesvolle loopbane. Hy was eerstens verantwoordelik vir 'n digitale rewolusie. Hy het Whirlwind I, die wêreld se eerste grootskaalse, hoëspoed- digitale rekenaar ontwerp en gebou. Hy het ook die multi-koördinerende digitale toestel vir die berging van inligting ("Multi-co-ordinate Digital Information Storage Device") ontwerp wat bekend is as die magnetiese kern van geheueberging, 'n voorloper van die hedendaagse RAM-tegnologie wat dit moontlik maak om rekenaars kleiner, vinniger en kragtiger te maak. Tweedens het hy 'n dissipline ontwikkel wat bekend staan as stelseldinamika ("system dynamics") wat gebruik maak van rekenaarnabootsings om te evalueer hoe alternatiewe beleidsrigtings groei, stabiliteitwisseling en verandering in die gedrag van korporasies, stede en lande beïnvloed. Hy het agt eregrade van universiteite van oor die wêreld heen ontvang en het verskeie toekennings ontvang wat insluit dat hy in 1979 opgeneem is in die Nasionale Heldesaal vir Ontdekkers.


Die Leeukaart (Nederlands: leeuwenkaart) of Leo Belgicus is 'n gestileerde kaart van die Lae Lande wat in 1583 deur Michael Aitsinger van Oostenryk voorgestel is. In die kaart en ander wat daardeur geïnspireer is word die Nederlande in die vorm van 'n leeu uitgebeeld. Mapforum [1][dooie skakel] Claes Jansz. VISSCHER – LEO HOLLANDICUS, besoek op 15 Mei 2006 Cultuurwijzer [2] Geargiveer 11 Januarie 2006 op Wayback Machine Leeuwenkaarten in de Atlas Van Gijn, besoek op 15 Mei 2006 Leo Belgicus in de Universiteitsbibliotheek Leiden verskeie voorbeelde De geschiedenis van de grens van Nederland met beelde en inligting oor verskillende Leo Belgicus kaarte Hierdie artikel is ’n saadjie. Voel vry om Wikipedia te help deur dit uit te brei.


Friederich von Lindequist (15 September 1862 - 25 Junie 1945) was goewerneur van Duits-Suidwes-Afrika. Hy is in 1862 op die eiland Rügen in die Oossee gebore. Hy sluit hom by die staatsdiens aan en was konsul-generaal voor hy in 1905 goewerneur van Duits-Suidwes-Afrika geword het. Hy het die pos tot 1907 beklee en sterf in 1945. Lys van Goewerneurs van Suidwes-Afrika Rosenthal, Eric; Encyclopaedia of Southern Africa; Juta and Company Limited, Cape Town & Johannesburg, 1980. Hierdie artikel is ’n saadjie. Voel vry om Wikipedia te help deur dit uit te brei.


Die moment-magnitude-skaal, wat in 1979 deur Tom Hanks en Hiroo Kanamori ingevoer is, is 'n meer presiese skaal vir die sterkte van 'n aardbewing as die Richterskaal wat in 1935 ingevoer is. Terwyl die Richterskaal die magnitude (sterkte) van 'n aardbewing deur middel van 'n seismograaf meet wat seismiese golwe of die energie, wat in die diepte van die aarde deur die uiteenskeuring van gesteentes vrygestel word, aanteken, dui die moment-magnitude-skaal die totale energie aan wat deur 'n aardbewing vrygestel word. Dit word gedeeltelik bereken deur die oppervlakte van die breuk wat deur die aardbewing geraak is met die afstand te vermenigvuldig waarmee die grond langs die breuklyn beweeg het. National Geographic, Vol. 187, No.4, April 1995, Living with California's Faults, bladsy 10


The Strokes is 'n Amerikaanse musiekgroep wat in 1998 gevorm het en bekendheid verwerf het in die vroeë 2000's. Ná die vrystelling van hul debuutalbum, Is This It in 2001, het vele kritici die groep geprys as die "redders van rock". NME het Is This It hul album van die jaar gemaak. Sedertdien het die groep 'n groot aanhangerstal, veral in die VSA, Ierland, die VK en Australië. Is This It (2001) Room on Fire (2003) First Impressions of Earth (2006) Angles (2011) Comedown Machine (2013) The New Abnormal (2020) Toekennings ASCAP Pop-toekennings – College Vanguard-toekenning BRIT-toekennings – Beste Internasionale Groep Meteor Ireland Music-toekennings – Beste Internasionale Album (Is This It) NME-toekennings – Beste Album (Is This It), Groep van die Jaar, Beste Nuwe Groep Nominasies MTV Video Music-toekennings – MTV2-toekenning (Last Nite) MTV Europe Music-toekennings – Beste Nuwe Groep Q-toekennings – Beste Lewendige Groep Nominasies NME-toekennings – Beste Internasionale Groep Toekennings NME-toekennings – Beste Internasionale Groep Nominasies MTV Europe Music-toekennings – Beste Rock Groep Nominasies NME-toekennings – Beste Internasionale Groep Julian Casablancas - Voorsanger, liriekeskrywer Nick Valensi - Kitaar Albert Hammond, Jr.


Grasvelde of grasland kom voor waar die hoeveelheid reënval gunstig is vir die groei van gras, en in sommige gevalle ook bome en struike. In grasveldgebiede is die reënval nie voldoende om groot gebiede met bome te kan akkommodeer nie. Grasvelde word verdeel in tropiese, gematigde en polêre grasvelde. Tropiese grasvelde soos savannes met verspreide struike en dwergagtige bome kom in gebiede met hoë gemiddelde temperature en lae tot matige reënval voor. Hulle kom dus naby die ewenaar voor. Tropiese savannes in Afrika het groot troppe diere wat wei (grasvreters) en vreet (tak- en blaarvreters) soos wildebeeste, gaselle, sebras, kameelperde en wildsbokke. Hierdie diere het almal gespesialiseerde eetgewoontes wat meebring dat hulle nie hoef mee te ding vir kos nie. Kameelperde vreet byvoorbeeld blare en lote van die kruine van bome, terwyl olifante takke laer af vreet en wildsbokke, sebras en wildebeeste gras verkies. Veldbrande speel ook 'n groot rol in grasvelde. Veral in die Afrikaanse grasvelde kom ook ondergrondse bome voor. Die groot ondergrondse deel van hierdie plant is goed teen veldbrande en die herbivore beskerm. 'n Grasland is een van die agt landbiome in Suid-Afrika.


Die Drie Suster(s)kerke verwys na die drie oorspronklike gereformeerde Kerke onder die Afrikaners. Vir 'n groot deel van die Afrikaner se geskiedenis, het die meeste Afrikaners tot een van hierdie kerke behoort. Die drie denominasies het dieselfde belydenisskrifte, naamlik: die Nederlandse Geloofsbelydenis, die Heidelbergse Kategismus en die Dordtse Leerreëls. Die drie kerke is: Die Nederduitse Gereformeerde Kerk (NG Kerk, Ned. Geref. Kerk) Die Nederduitsch Hervormde Kerk (NH Kerk, Ned. Herv. Kerk) Die Gereformeerde Kerke in Suid-Afrika (GKSA, Geref. Kerke) Hulle voer gesprek met mekaar deur middel van die Tussenkerklike Raad. Daar het intussen kerke van die NG Kerk afgestig, en daar word na hierdie kerke verwys as "dogterkerke" van die NG Kerk. Die Kerke is: Die Evangelies Gereformeerde Kerk Die Afrikaanse Protestantse Kerk (APK) Gereformeerde kerke in Suid-Afrika Netwerk24.com berig oor probleme in die Tussenkerklike Raad[dooie skakel], 2 Augustus 2013. Hierdie artikel is ’n saadjie. Voel vry om Wikipedia te help deur dit uit te brei.


UML is 'n afkorting vir Unified Modeling Language. Dit is 'n modelmatige taal wat deur Grady Booch, James Rumbaugh en Ivar Jacobson ontwerp was, om objek-georiënteerde analises en ontwerpe vir 'n informasiesisteem te kan maak. Vanaf 1997 bestaan daar 'n standaard vir UML. Kenmerkend is dat UML modelle 'n grafiese weergawe is van bepaalde aspekte van die informasiesisteem. Dat die taal as standaard breed aanvaar word, is te sien aan die feit dat dit in die jare negentig van die twintigste eeu daar 'n UML-konsortium was, opgerig met as deelnemers o.a. die volgende bekende organisasies: DEC, Microsoft, Oracle, HP en Texas Instruments. Die konsortium is die Object Management Group (OMG) en het die standaard vir UML vasgelê. Met UML kan mens ondermeer beskrywinge maak van statistiese verskynsels, ook kan 'n mens dinamiese prosesse beskryf. Dit dien veral as 'n veelsydige instrument wat in verkillende fases van die sisteembou toegepas kan word. Een van die kragtige aspekte van UML is dat, op 'n relatiewe eenvoudige manier, meta-beskrywinge gemaak kan word.


SV Eintracht Trier is 'n Duitse sokkerklub uit Trier in die deelstaat Rynland-Palts. SV Westmark 05 is in 1905 as Trierer FC 05 gestig en het in 1911 sy naam verander na SV Trier 05. In 1930 het die klub met FV Kürenz en Polizei SV Trier saamgesmelt om SV Westmark 05 te vorm. Die klub het vanaf 1933 drie jaar in die Gauliga gespeel voor dit gerelegeer is. In 1948 het die klub met SV Eintracht 06 saamgesmelt, wat self tot 1944 in die Gauliga meegeding het. Die klub het in 2002 die eerste keer sedert 1981 die 2. Bundesliga gehaal, maar ding tans in die Oberliga (vierde vlak) mee. Amptelike klubwerf The Abseits Guide to German Soccer


Kerkplein kan na een van verskeie plekke verwys: In Suid-Afrika Kerkplein, Pretoria Kerkplein, Kaapstad In die Verenigde State van Amerika Church Square in Columbus, Georgia


Ngauruhoe is 'n aktiewe stratovulkaan in Nieu-Seeland. Die berg met sy kenmerkende koniese vorm is op die Sentrale Plato van die Noordeiland geleë en is met 2 291 meter die hoogste bergpiek in die Tongariro-bergmassief. Alhoewel Ngauruhoe meestal as 'n afsonderlike berg beskou word, vorm hy in geologiese opsig net die tweede vulkaankeël in die Tongariro-kompleks. Ngauruhoe is sowat 25 kilometer van die Taupomeer se suidoewer af geleë. Die vulkaan word in die suide deur die hoogste bergpiek van Nieu-Seeland se Noordeiland, Ruapehu, en in die noorde deur Tongariro begrens – albei is eweneens aktiewe vulkane. Die barre Rangipo-woestynstreek is oos van Ngauruhoe geleë. Ngauruhoe is 'n relatief jong stratovulkaan wat eers so onlangs soos 2 500 jaar gelede vir die eerste keer uitgebars het. In die 20ste eeu was daar 45 uitbarstings, waarvan die laaste in 1975 plaasgevind het, sodat Ngauruhoe tot die aktiefste vulkane in hierdie periode behoort het. Sedert sy laaste uitbarsting styg af en toe rook uit sy dubbelkrater op, tog was daar geen ander noemenswaardige vulkaniese aktiwiteit nie. Fumaroles (vulkaniese openings in die aardkors) kom in die binnekrater en op die rand van die oostelike buitekrater voor.


Die Msjatta-fasade is die reliëf-versierde fasade van die Jordaanse woestynkasteel Msjatta wat teen die middel van die 8ste eeu n.C. ontstaan het. Die fasade het deel uitgemaak van die paleis van Msjatta, waarvan die bouvalle sowat dertig kilometer suid van die Jordaanse hoofstad Amman geleë is. Oorblyfsels van die gebou kan nog steeds op die terrein van Amman se lughawe besigtig word. Die paleis het oorspronklik as Oemajadiese winterkwartier gedien, en boubedrywighede het waarskynlik tydens die regentskap van kalief Al-Walid II (743-744) begin. Ná vdie moord op die kalief het die paleis onvoltooi gebly en is 'n kort tyd later deur 'n aardbewing verniel. Die benaming Msjatta is van plaaslike Bedoeïne oorgeneem aangesien die oorspronklike naam nie oorlewer is nie. Die bouvalle van die paleis is in 1840 ontdek. Weens vrese dat waardevolle dele van die kasteel vir die bou van die Hedjas-spoorweg gebruik sou kon word, is die Osmaanse soeltan Abdülhamit II oorreed om die fasade aan die Duitse keiser Wilhelm II te skenk. Groot dele daarvan is in 1903 na die Kaiser-Friedrich-Museum (tans Bodemuseum) geneem wat destyds nog in aanbou was.


Seekatte is koppotiges in die orde Octopoda, wat baie diverse streke van die aarde se oseane bewoon, veral koraalriwwe. 'n Seekat het agt beweegbare arms, wat agter hom aansleep wanneer hy swem. Sy ordenaam "Octopoda" is afgelei van die Griekse Ὀκτάπους, wat "agt-pote" beteken. Die meeste seekatte het nie 'n interne of eksterne geraamte nie, wat hulle in staat stel om deur baie klein openinge te beweeg. 'n Seekat het 'n harde snawel en sy mond word deur sy arms omring. Hulle is hoogs intelligente diere, moontlik selfs die intelligentste van alle ongewerwelde diere. Hy ontsnap roofdiere deur te skuil, vinnig weg te swem, ink uit te spuit of sy kleur te verander om homself te kamoefleer. Hulle is tweesydig simmetries met twee oë en vier paar arms. Die arms is oortrek met suiers. Play media Die seekat vreet hoofsaaklik krappe, garnale, krewe, weekdiere en visse. Hy kan ook 'n kort rukkie buite die water oorleef, mits sy kieue vogtig bly. Die meeste seekatte is nie giftig nie, hoewel sommige baie giftig is.


Die term kliënt kan beteken: Klant van 'n besigheid Rekenaarkliënt, 'n rekenaarprogram wat dienste van 'n bediener gebruik (sien Kliënt-bediener argitektuur) Wikiwoordeboek het 'n inskrywing vir kliënt.


Civil Twilight is 'n Suid-Afrikaanse musiekgroep wat in die vroeë 1990's deur die broers Steven McKellar en Andrew McKellar, en hul skoolmaat Richard Wouters, in Kaapstad in die lewe geroep is. Die drie lede het in hoërskool vanweë hul liefde vir Britse en Amerikaanse rockmusiek bymekaar uitgekom. Al drie is van vroeg af aan musiek blootgestel: Die McKellar-broers se moeder is 'n klassieke pianis, terwyl Richard se ouers, wat in hul jeug saam getoer het en volksmusiek gemaak het, beide die kitaar en die klavier goed kan speel. Steven McKellar is die voorsanger en baskitaarspeler, Andrew McKellar die elektriese kitaarspeler, en Richard Wouters die tromspeler. Die drie vriende is deur beroemde musiekgroepe soos Oasis, Led Zeppelin en Nirvana geinspireer en het in November 1996 besluit dat hulle 'n musiekgroep wou vorm sodat hulle self kon deel wees van daardie musiek. Andrew en Richard, wat toe beide vyftien jaar oud was, het van kleins af al saam kitaar gespeel. Hulle was derhalwe verseker van 'n kitaarspeler vir hierdie nuwe groep.


Narva (Duits: Narwa), wat aan die gelyknamige rivier geleë is, is die derde grootste stad van Estland met 'n bevolking van meer as 65 000 mense. Sowat 95 persent van die inwoners is etniese Russe, en Narva dien as die kulturele sentrum van Estland se beduidende Russiessprekende minderheid. Twee groot vestings, die Estniese Hermanni linnus (wat oorspronklik deur die Dene opgerig is) en die Russiese Ivangorod, wat albei langs die Narvarivier ontstaan het, versinnebeeld Narva se historiese rol as 'n Estniese voorpos op die grens tussen hierdie Baltiese land en Rusland. Die Estnies-Russiese grens naby Narva vorm vandag ook die ekonomiese en kulturele grenslyn tussen die Weste en die Europese Unie enersyds en Rusland andersyds. Narva se oorspronklike stadsargitektuur in die barok-styl, wat uit die tydperk van die Sweedse heerskappy gedateer het, is vroeër as die beduidendste in die Oossee-gebied beskou. Maar as gevolg van die hewige gevegte, wat hier in 1944 tydens die Tweede Wêreldoorlog gewoed het, is die meeste Barok-geboue verniel. Narva lyk vandag soos talle moderne stede uit die Sosialistiese periode, met nywerhede en die kenmerkende woonstelblokke wat met voorafvervaardigde elemente opgerig is.


Lorenzo di Credi (ca. 1459 – 12 Januarie 1537) was 'n Italiaanse Renaissance-skilder en beeldhouer. Hy was een van Leonardo da Vinci se invloede, alhoewel hy later self deur Leonardo beïnvloed is. Lorenze is in Florence gebore, waar hy later in Andrea del Verrocchio se werkswinkel sou werk. Na dié se dood, het hy die bestuur van die werkswinkel behartig. Hy het die Madonna di Piazza (vir die Pistoia-katedraal) namens die werkswinkel voltooi. Tussen sy vroeë werke is 'n Mariaboodskap (in die Uffizi-galery in Florence), 'n Madonna met Kind en Aanbidding van die Kind. Sy latere werke, soos die Kruisiging en Madonna en die Heiliges is deur Fra Bartolomeo, Perugino en 'n jong Rafaël beïnvloed. Di Credi se werke het onlangs aandag getrek toe akademici opgemerk het dat daar 'n gelykenis tussen die Mona Lisa (deur Leonardo) en Di Credi se portret van die edeldame Caterina Sforza is. Portret van Caterina Sforza Die Dreyfus-Madonna (word ook soms aan Leonardo toegeskryf) Aanbidding van die Kind Hobbes, James R. (1849). Picture collector's manual;


Vir die Afrikaanse sanger, sien Adam Tas (sanger). Adam Tas (1668 – Junie 1722) was 'n gemeenskapsleier teen die einde van die 17de eeu in die Kaapkolonie en is veral bekend vir sy rol in die konflik tussen die Kaapse goewerneur Willem Adriaan van der Stel (seun van die voormalige goewerneur Simon van der Stel) en die "vryburgers" aan die Kaap die Goeie Hoop. Adam Tas is in Nederland gebore as seun van Jan Tas en Margaretha Geertruyd Lindenhovius. Een van sy tantes trou met die Duitser Henning Hüsing, ’n boer oorspronklik van Hamburg, wat na die Kaap emigreer op soek na sy fortuin. In 1697 volg Adam hulle en woon aanvanklik by hulle op Meerlust, hul Stellenbosse woning. Aanvanklik hou Tas hom besig met die sekretariële werk vir sy oom se boerdery, maar word twee jaar ná sy aankoms as vaandrig in die burgerlike infanterie aangestel. Op 7 Junie 1703 trou hy met Elizabeth von Brakel, die welgestelde weduwee van Hans Jurgen (Joris) Grimpen, wat ’n aantal plase in die omgewing besit.


.br is die agtervoegsel van Brasiliaanse domeinname. Die topvlak-domein is sedert 1989 gereserveerd. 'n Magdom tweedevlak-domeine is in gebruik. Naas die algemene agtervoegsels soos .com.br en .org.br is daar ook ongewone domeine soos .vet.br vir veeartse en .art.br vir die kunste. Lys van Internettopvlakdomeine ISO 3166-2:BR (en) IANA whois-gegewens vir .br (pt) statistieke van tweedevlak-domeine in .br


Die Accelerated and Shared Growth Initiative of South Africa (of kort, Asgisa) is in 2006 deur die ANC-regering bekendgestel. Die plan is as 'n opvolger vir die Gear-program bedoel. Die wese van die program behels die aanspreek van wat die regering van pres. Thabo Mbeki as die vernaamste beperkings op vinniger ekonomiese groei gesien het. Die plan sluit in uitgebreide besteding op openbare infrastruktuur en opvoeding en die uitstryk van burokratiese probleme wat sakeondernemings se ontwikkeling striem. (af) Willose regering laat ekologiese ramp gebeur[dooie skakel], Beeld, 23 November 2010. URL besoek op 3 November 2015. Hierdie artikel is ’n saadjie. Voel vry om Wikipedia te help deur dit uit te brei.


Dionusos of Dionusus (Grieks: Διόνυσος of Διώνυσος) is in die Griekse mitologie die god van wyn, teater, druiwe, rituele waansin en religieuse ekstase. Hy het later volgens sommige bronne een van die twaalf Olimpiese gode geword nadat Hestia haar plek afgestaan het. Die geografiese oorsprong van sy kultus is onbekend, maar alle mites dui op ’n "buitelandse" oorsprong; hy is die tipiese god van die goddelike openbaring, "die god wat kom". Die naam "Dionusos" is ook van onsekere afkoms; die "nisos"-deel is moontlik nie-Grieks, maar die "dio"-deel word nog altyd met Zeus (genitief Dios) verbind. Sy eweknie in die Romeinse mitologie is Bacchus. Dionusos is ook bekend as "Die Bevryder", die god wat ’n mens van sy normale self bevry – deur wyn, waansin en ekstase. Sy doel was om ’n einde te bring aan kommer. Dionusos is soms die seun van Zeus en Semele, ander kere van Zeus en Persefone. Hy word beskryf as "verwyf" of "man-vrouagtig". Sy gevolg is die tiasos genoem en het bestaan uit hoofsaaklik menades en saters.


Loxton is 'n klein skaapboerdery-dorpie in die Noord-Kaap, Suid-Afrika. Die dorp lê 81 km wes van Victoria-Wes en 63 km suid van Carnarvon aan die voet van die Uitspanberg. Loxton is in 1899 aangelê op die plaas Phizantefontein, wat van AE Loxton gekoop is, as 'n skaapboerderysentrum en word in 1905 'n munisipaliteit. Daar is 'n dam aan die oostekant van die dorp wat gevoed word deur 'n natuurlike fontein. Tydens die oorstromings in die noordweste van die Kaapprovinsie in Maart 1961 het die damwal bokant Loxton gebreek en groot skade aangerig. Elf nuwe huise is gebou en driekwart van die bestaande geboue moes herstel word. Daar is Boesmanrotskuns op die plaas Taaibosfontein te sien. Ena Murray, Afrikaanse skryfster. Annelise Vorster, Kunstenares. Die Laaste Tango, rolprent wat hier geskiet is. Jakhalsdans, rolprent wat hier geskiet is. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Loxton Eeufeesbundel. Nita Griesel. 1999. "Hoofplek Loxton". Sensus 2011. Inligting oor Loxton (www.northerncape.org.za) Geargiveer 4 Januarie 2009 op Wayback Machine (en)


'n Patroon kan verwys na: Patroon (munisie), patroon vir 'n vuurwapen. Patroon (vorm), herhaalde toepassing van dieselfde reëls. Ontwerp vir kleding, soos 'n breipatroon of naaipatroon. In België, 'n werkgewer. In die informatika, 'n ontwerppatroon.


Hammanskraal is 'n dorp in noordelike Gauteng, in Suid-Afrika. Die dorp is 20 km suid van Pienaarsrivier geleë en vernoem na 'n vroeë veeboer, Hamman, wat 'n kraal hier gebou het om sy vee teen roofdiere te beskerm. In 1979 is die Federation of South African Trade Unions (FOSATU) hier gevorm. Tans val die dorp se munisipale bestuur onder die Tshwane Metropolitaanse Munisipaliteit. Herman Mashaba Lys van dorpe in Suid-Afrika "Hoofplek Hammanskraal". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Zenon van Elea (Grieks: Ζήνων ὁ Ἐλεάτης) (ca. 490 v.C. – ca. 430 v.C.) was 'n Voorsokratiese Griekse filosoof van suid-Italië en 'n lid van die Eleatiese skool wat deur Parmenides gestig is. Aristoteles het hom die uitvinder van die dialektiek genoem. Hy is besbekend om sy paradokse, wat deur Bertrand Russell beskryf is as "onmeetlik subtiel en diepsinnig". Min is bo enige twyfel omtrent Zenon se lewe bekend. Alhoewel dit byna 'n eeu na Zenon se dood opgestel is, is die hoofbron vir biografiese inligting aangaande Zenon die dialoog van Plato genaamd die Parmenides. In die dialoog, beskryf Plato 'n besoek aan Athene deur Zenon en Parmenides, op 'n tyd toe Parmenides "omtrent 65" was, Zenon "bykans 40" was (Parmenides 127b) en Sokrates "’n baie jong man" was (Parmenides 127c). Deur Sokrates se ouderdom op sowat 20 jaar te skat, en deur Sokrates se geboortedatum as 469 v.C. te neem, kan 490 v.C. voorgestel word as 'n benaderde geboortejaar vir Zenon.


Sebokeng is 'n lokasie in Gauteng, Suid-Afrika. Die lokasie is in 1965 gestig. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Vaderland was 'n Afrikaanse middagblad in Johannesburg van 1936 tot 1988. Dit was die eerste Afrikaanse dagblad in die stad en tydens sy hele bestaan 'n vurige ondersteuner van die Nasionale Party, buiten van 1934 tot 1939 toe dit die Verenigde Party ondersteun het omdat genl. J.B.M. Hertzog hom toe in daardie party bevind het ná die samesmelting met die Suid-Afrikaanse Party van genl. Jan Smuts. Gevolglik het Kaapse Nasionaliste in 1937 Die Transvaler in Johannesburg opgerig as spreekbuis van die Gesuiwerde Nasionale Party. Tot en met die verskyning van Beeld in 1974 was Die Transvaler Johannesburg se enigste Afrikaanse oggendblad en Die Vaderland die enigste Afrikaanse middagblad. Die koms van die Nasionale Pers se Beeld het in 1983 tot die sluiting van Oggendblad en Hoofstad in Pretoria gelei, in 1988 tot die inlywing van Die Vaderland by Die Transvaler en uiteindelik, in 1993, ook tot die sluiting van Die Transvaler, Perskor se laaste Afrikaanse dagblad toe die maatskappy nog net The Citizen uitgegee het en die helfte van die Sondagblad Rapport besit het.


Dr. Ernest George Jansen (Dundee, 7 Augustus 1881 – 25 November 1959) was ’n kultuurleier, skrywer, kabinetsminister, Speaker van die Volksraad en voorlaaste goewerneur-generaal van die Unie van Suid-Afrika. Hoewel hy in 1934 saam met ander leiers van die Nasionale Party met die Suid-Afrikaanse Party saamgewerk het om die Verenigde Party te stig, het hy skaars vyf jaar later uit dié party bedank en teruggekeer na die sogenaamde Herenigde Nasionale Party nadat die eerste minister genl. J.B.M. Hertzog se mosie van neutraliteit in die Volksraad verslaan is en Suid-Afrika oorlog teen Duitsland verklaar het. In die vyf jaar dat hy in die Verenigde Party was, het sy vrou, Mabel Jansen, deurentyd 'n stoere Nasionalis gebly. Jansen is op Strathearn naby Dundee in Natal gebore as die seun van Andries Louis Jansen en Cornelia Carolina Wohlitz. Sy vader was ’n onderwyser wat hom later tot die landbou wend. Hy ontvang sy eerste skoolopleiding tuis van sy vader, maar gaan daarna na Ladysmith en matrikuleer uiteindelik aan die Hoërskool Durban in 1898 waar hy die enigste Afrikaanssprekende leerling was.


aMatikulu is 'n nedersetting in KwaZulu-Natal, Suid-Afrika. Die dorpie het ontstaan toe die eerste suikermeule noord van die Tugelarivier in 1908 hier gebou is deur sir JL Hulett. Die dorpie is noord van Nyoni. Daar is onsekerheid oor die herkoms van die naam. Party sê dit is afkomstig van die Lala-woord matigulu (die water wat wegskraap) verwysende na die vloede wat voorkom en alles wegspoel. Ander sê dit is 'n vervorming van die Zoeloewoord emantungulu wat verwys na die Natalse pruim wat eens op 'n tyd hier volop was. Lys van dorpe in Suid-Afrika B.P.J. Erasmus: Op Pad in Suid-Afrika. 1995. ISBN 1-86842-026-4


Almere City FC is 'n sokkerklub in die Nederlandse stad Almere. Die klub speel in die Eerste divisie en is die nuutste klub in die Nederlandse professionele sokker. Die klub is in 2001 opgerig as FC Omniworld. Sedert 2010 heet die klub Almere City FC, omdat Omniworld nie 'n goeie naam vir 'n sokkerklub is nie. Sander Duits


AZ is 'n sokkerspan in die Nederlandse dorp Alkmaar, wat in die Eredivisie speel. AZ speel sy tuiswedstryde in die AFAS Stadion (kapasiteit: 17.023 sitplekke). Die klub het twee keer die nasionale titel gewen (in 1981 en 2009). Die eerste keer het die klub geld van die eienaars Cees en Klaas Molenaar gekry. Die tweede keer van eienaar Dirk Scheringa. Tans het die klub nie 'n ryk eienaar nie. Kampioen Nederland (2) 1980/81, 2008/09 (naaswenner (1): 1979/80) Kampioen Eerste divisie (2) 1995/96, 1997/98 (naaswenner (2): 1967/68, 1971/72) KNVB-Beker (4) 1978, 1981, 1982, 2013 (naaswenner (1): 2007) Johan Cruijff Schaal (1) 2009 (naaswenner (1): 2013) UEFA-beker (naaswenner: 1981) John Bosman Philip Cocu Jimmy Floyd Hasselbaink Kees Kist Sergio Romero Stijn Schaars Co Adriaanse Louis van Gaal Willem van Hanegem Ronald Koeman


Georgetown is (of was) die naam van 'n aantal stede en dorpe: Georgetown, Ascension, die hoofstad van Ascension, 'n Britse oorsese gebied Georgetown, Guyana, die hoofstad van Guyana Georgetown, Kaaimanseilande, die hoofstad van die Kaaimanseilande, 'n Britse oorsese gebied George Town, Penang, 'n stad in Maleisië George Town, Tasmanië, 'n stad in die Australiese deelstaat Tasmanië


Die NG gemeente Greykerk was die 86ste oudste gemeente van die Nederduitse Gereformeerde Kerk en het die dorpies Seymour (jare lank deel van die voormalige tuisland Ciskei) en Balfour, 14 km daarvandaan in die Oos-Kaap, omsluit. Nadat die Britse regering van die Kaap dit reggekry het om die Xhosa-hoofman Macomo uit sy woongebied in die vrugbare valleie van die Katrivier en sy bolope te verdryf, het kaptein (later sir) Andries Stockenström, destyds kommissaris-generaal van die oostelike distrikte van die Kaapkolonie, op die gedagte gekom om hierdie ontruimde distrikte aan kleurlinge uit die sendingstasies Theopolis en Bethelsdorp te gee. Dit was die oorsprong van die geskiedkundige Katriviernedersettings wat as buffer tussen die blanke grensbewoners en die Xhosas moes dien en wat in 1844 as distrik die naam van sy stigter, Stockenström, ontvang het. In 1830 is eerw. William Ritchie van die Londense Sendinggenootskap se Tjumie-sendingstasie deur die regering aangestel om in die nedersetting te arbei en enkele jare later het sy werkkring 'n gemeente van die NG Kerk, die latere NG gemeente Stockenström, geword. Dit het egter tot 1848 Balfour geheet, na die woonplek van die leraar.


Hendrik Scholtz Vosloo Muller (26 Maart 1922 – 26 April 1977) was ’n Springbokrugbyspeler en Suid-Afrika se twee-en-twintigste Springbokkaptein. Hennie is in Witbank gebore as die jongste van vyf seuns van Stephanus Muller en sy vrou Maria Sophia Hendrika Scholtz Vosloo. Muller se moeder is ’n maand na sy geboorte oorlede en sy vader vyf maande later. Hy en sy broers het uitmekaar gespat en Hennie is deur sy tante, Isobel Fourie en haar man Chris, grootgemaak. Op Laerskool Ficksburg het hy op vleuel gespeel. Daarna het hy aan die Hoërskool Marthinus Wessels in Wakkerstroom die Junior Sertifikaat behaal. Hy was baie vinnig, 10.4 sekondes vir 100 jaarts as ’n veertienjarige, het ook in hoogspring goed gedoen en was vir drie agtereenvolgende jare Victor Ludorum van sy skool. Hy het steeds vleuel maar later ook losskakel gespeel. Toe hy 15 was het hy al vir die dorp se tweede span op heelagter uitgedraf. Hy het skool verlaat in Graad 10 (St. 8) en by die East Rand Proprietary Mine (ERPM-myn) in Boksburg saam met sy broers gaan werk.


Josef Serchuk (1919 - 6 November 1993) was die bevelvoerder van die Joodse partisaan-eenheid in die Lublin in Pole tydens die Tweede Wêreldoorlog. Na die oorlog, het hy getuig by die verhoor van Nazis en het hy spesiale erkenning ontvang van die Staat van Israel. Na sy ouers en ander familielede dood is in die ghetto in 1941, is Josef en sy broer, David na die Sobibor uitwissing kamp gestuur. Na een dag in die kamp het hy saam met sy broer na die naaste bos gevlug. Hulle het saam met ander vlugtelinge die kern van die partisaan groep gestig. Gedurende die oorlog het die groep gelei deur die Jode wat uit die ghetto's ontsnap het, en in die omgewing en van Sobibor geveg. In die groep was ook die skrywer Dov Freiberg. Na die oorlog neem Josef deel in die opspoor van Nazi-oorlogmisdadigers in Europa en het gedien as 'n getuie in die Neurenberg-verhore. Nadat hy teruggekeer het na Pole het hy aansoek gedoen om te emigreer na Israel, maar is afgekeur. Na hy in 1950 'n paspoort bekom en het daarna na Israel gegaan.


Oelan-Oede (Russies: Ула́н-Удэ́; Boerjaties: Улаан-Үдэ, Ulaan-Üde) is die hoofstad van die Republiek van Boerjatië, ’n federale deelgebied van Rusland. Dit is sowat 100 km suidoos van die Baikalmeer geleë by die samevloei van die Oede- en die Selenga-rivier. Oelan-Oede lê aan die Transsiberiese Spoorlyn. Die bevolking in 2013 was 416 079, wat die stad die derde grootste in Oos-Siberië maak. Wikimedia Commons het meer media in die kategorie Oelan-Oede. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Verlossing (Engels: Salvation) in godsdiens, is die redding van die siel van sonde en die gevolge daarvan. Dit kan ook genoem word "bevryding" of "verlossing" van die sonde en die gevolge daarvan. Afhangende van die godsdienstige tradisie is ons redding beskou word veroorsaak deur die vrye wil en genade van 'n godheid (in teïstiese godsdienste), of deur 'n persoonlike verantwoordelikheid en self-poging (bv. in die sramanic en Yogic tradisies van Indië). Godsdienste dikwels beklemtoon die noodsaaklikheid van beide persoonlike poging-byvoorbeeld, bekering en asketisme-en goddelike aksie (bv. genade). Binne soteriologie, verlossing het twee verwante betekenisse. Aan die een kant is dit verwys na die verskynsel van gered deur goddelike agentskap-so as dit die geval is in Christendom, Judaïsme en Islam. Aan die ander dit verwys na die verskynsel van die siel gered word (soos in "veilige") van 'n paar ongelukkige lot. In die voormalige, goddelike agentskap gee aanleiding tot die situasie van die laasgenoemde. Maar selfs binne die Islam en die Christendom toewyding, petisie, gebed en liturgiese deelname is nie genoeg nie alleen oor verlossing te bring.


Die Agtskulpeendmossel (Octomeris angulosa) is 'n ongewerwelde seediertjie wat aan die hele kuslyn van Suid-Afrika voorkom. Die skulp bestaan uit agt verskillende plate en is vuilwit van kleur. Die diertjie leef in die tussengetysone in rotsagtige gebiede waar hulle plate op die rotse vorm – styf teen mekaar gepak. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Die poeierkwasboom (Barringtonia racemosa) is 'n boom wat in Suid-Afrika voorkom. Dit word ook 'n soomwortelboom genoem omrede dit op die buitenste some van wortelboommoerasse voorkom. Dit kom ook as 'n normale boom weg van moerasse voor, waar hulle redelik groot en spreiend raak. Die blomtakke word tot 60 cm lank. Die vrugte word hard en veselagtig namate dit verouder en kan op water dryf. Die boom se nasionale nommer is 524 en staan in Engels bekend as Lagoon powder-puff tree. Blomme en blare. Nuwe blare. Jong blare. Wortels langs 'n stroom. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8


Asiel, asielreg of politieke asiel, van die Grieks ἄσυλον, is die antieke juridiese idee dat 'n persoon wat vir politieke opinies of religieuse oortuigings in sy of haar eie land vervolg word, deur 'n ander soewereine gesag, 'n andermanse land, of kerklikse toevlugsoord (soos in die middeleeuse tye) beskerm kan word. Hierdie reg is gewortel in 'n eeue-oue Westerse tradisie, wat reeds deur die Grieke erken is, alhoewel die Egiptenare en die Hebreërs 'n soortgelyke konsep gehad het. (en) merriam-webster.com Hierdie artikel is ’n saadjie. Voel vry om Wikipedia te help deur dit uit te brei.


Die Kappiewulk (Nucella squamosa) is 'n ongewerwelde slak wat in die see voorkom aan die hele kuslyn van Suid-Afrika en word tot 3.5 cm groot. Die diertjie is 'n karnivoor en vreet mossels, klipmossels en eendmossels deur 'n gaatjie in hulle doppe te boor met 'n aangepaste snoet of buisvormige proboskis. Die slak het 'n dop met 'n skubberige voorkoms weens riwwe wat spiraalvormig oor die dop strek. Hulle leef in die lae strandgebied of benedegetysone. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Nucella squamosa (Lamarck, 1816), besoek op 24 April 2010 Hierdie artikel is ’n saadjie. Voel vry om Wikipedia te help deur dit uit te brei.


Huinerwal is ’n nedersetting in die munisipaliteit Putten in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Vrystaatse dwergmuis of Oranje muis (Mus orangiae) is 'n knaagdier in die familie Muridae. Dit kom voor in Lesotho en Suid-Afrika. Die dier se natuurlike habitat is subtropiese of tropiese hoë-hoogte grasveld, bewerkbare grond en woude. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Monadjem, A. & Coetzee, N. 2004. Mus orangiae[dooie skakel]. 2006 IUBN Rooi Lys van bedreigde spesies. Afgelaai op 19 Julie 2007. Hierdie artikel is ’n saadjie. Voel vry om Wikipedia te help deur dit uit te brei.


Brukkaros (ook genoem Gross Brukkaros en Geitsi Gubib) is 'n rustende vulkaan op 'n 100 km afstand noordnoordwes van Keetmanshoop in Namibië. Na die laaste fase van die opbreek van Gondwanaland in die Krytperiode was daar verskeie plekke in Suider-Afrika waar magma deur die aardkors gebars het. Hoewel hier by Keetmanshoop 84 miljoen jaar gelede 'n vulkaniese uitbarsting was wat maar slegs 'n jaar of dalk twee jaar aangehou het, is daar geen tekens van lawa nie. Toe die stygende magma met die grondwater in aanraking gekom het, was daar waarskynlik 'n reuse ontploffing van gasse wat die 2½ km wye caldera ('n ringberg) van sandsteen gevorm het. Die hoogste punt van 1 586 m bo seevlak is op die oostelike rand van die ring en dit is ongeveer 650 m bo die omringende landskap. Die kratervloer is 'n 350 m onder die kraterrand. Tydens die Duitse bestuur van Namibië was daar 'n heliograafstasie op Brukkaros. Tussen 1926 en 1931 het die Smithsonian Institute 'n waarnemingspos op die westelike kraterrand gehad om sonuitstraling te bestudeer. Vir 'n periode was dr. Arthur Bleksley hier betrokke.


Eemsmond is 'n voormalige munisipaliteit in die provinsie Groningen in die noordooste van Nederland. Eemsmond is gestig in 1991 deur die samevoeging van die munisipaliteite Hefshuizen, Kantens, Usquert en Warffum. Uithuizen was die administratiewe setel van die munisipaliteit gewees. Op 1 Januarie 2019 is Eemsmond opgegaan in die nuwe munisipaliteit Het Hogeland. Breede, Doodstil, Eemshaven, Eppenhuizen, Hefswal, Kantens, Katershorn, Koningsoord, 't Lage van de Weg, Noordpolderzijl, Oldenzijl, Oosternieland, Oudeschip, Paapstil, Roodeschool, Rottum, Rottumeroog, Rottumerplaat, Startenhuizen, Simonszand, Stitswert, Uithuizen, Uithuizermeeden, Usquert, Valom, Wadwerd, Warffum, Zandeweer en Zevenhuizen. Hierdie artikel is ’n saadjie. Voel vry om Wikipedia te help deur dit uit te brei.


James Buchanan (23 April 1791 – 1 Junie 1868) was die 15de President van die Verenigde State, van 1857 tot 1861. Hy was die enigste president wat 'n vrygesel was. Tydens sy ampstermyn het Minnesota (11 Mei 1858) die 32ste, Oregon (14 Februarie 1859) die 33ste en Kansas (29 Januarie 1861) die 34ste deelstaat van die Verenigde State geword. Hy was van 1845 tot 1849 die minister van Buitelandse Sake in die kabinet van president James Knox Polk. Hy onderhandel met Engeland oor Oregon en probeer Kuba van Spanje koop. Hy is gekritiseer vir sy gebrek aan positiewe optrede wat kon keer dat die land teen 'n afwaartse spiraal afgly. Dit het uiteindelik tot die Amerikaanse Burgeroorlog aanleiding gegee. Buchanan is in 1868 op 77-jarige leeftyd oorlede. HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


.bv is die Internettopvlakdomein gereserveer vir die onbewoonde Noorse afhanklike gebied van Bouvet-eiland. Die domeinnaamregister en -borg is Norid, maar .bv is nie oop vir registrasie nie. .bv is aangewys op 21 Augustus 1997 en is onder die .no register Norid geplaas. Noorse beleid bepaal dat .no voldoende is vir die instellings gekoppel aan Bouvet-eiland en daarom is die domein nie oop vir registrasie nie. Dit is Noorse beleid om nie domein hulpbronne te kommersialiseer nie, so daar is geen planne om .bv te verkoop nie. Indien die domein later in gebruik kom, sal dit onder die regulering van die Noorweegse Pos en Telekommunikasie Owerheid val en dieselfde beleid volg as .no. "Delegation Record for .SJ" (in Engels). Internet Assigned Numbers Authority. 13 November 2009. Geargiveer vanaf die oorspronklike op 27 April 2020. Besoek op 5 September 2010. "The .bv and .sj top level domains". Norid. 3 Augustus 2010. Geargiveer vanaf die oorspronklike op 5 Oktober 2010. Besoek op 5 September 2010. Norwegian Post and Telecommunications Authority (2002): 26


Oestradiol, of meer presies, 17β-oestradiol, is 'n menslike geslagshormoon en steroïed, en die primêre vroulike geslagshormoon. Dit is genoem na en is belangrik in die regulering van die estrus en menstruele vroulike reproduktiewe siklusse. Oestradiol is noodsaaklik vir die ontwikkeling en instandhouding van die vroulike voortplantingstelsel se weefsel, maar dit het ook belangrike effekte in baie ander weefsel, insluitend been. Terwyl estrogeenvlakke in mans heelwat laer is as in vergelyking met vroue, het oestrogene ook noodsaaklike funksies in mans. Oestradiol word in die meeste vertebrata gevind sowel as baie skaaldiere, insekte, visse en ander diere. Hierdie artikel is ’n saadjie. Voel vry om Wikipedia te help deur dit uit te brei.


ekhouvanjou,okay! is 'n Suid-Afrikaanse musiekgroep van Potchefstroom in die Noordwes wat in April 2010 ontstaan het. Al ekhouvanjou,okay! se musiek is in Afrikaans. ekhouvanjou,okay! bestaan uit Louis Janse van Rensburg, Arno de Beer en Ruan Kruger (wat ook vir die musiekgroep Straatligkinders tromme speel). Ek is beter as hy, trust my Die Raptor in my inbox Vreeslik Feestelik Ons reënboog het 11 kleure Ekhouvanjou,okay! op Facebook


Ds. Johannes Jacobus Kotzé (Kaapstad, 4 November 1832 – Kaapstad, 19 Maart 1902) was 'n omstrede predikant in die Nederduitse Gereformeerde Kerk wie se naam ten nouste verbind word met die sogenaamde stryd teen die liberalisme van die dekade ná 1860 en daarna. Ds. Kotzé was die oudste seun van Petrus Johannes Kotzé en Susanna Maria Blanckenberg (1811–1873). Sy enigste broer was G.J. Kotzé en dr. Johannes Jacobus Kotzé, ook 'n NG predikant, was 'n neef van hom. Ds. Kotzé se vader was twee termyne lank burgemeester van Kaapstad en eweneens twee termyne lank verteenwoordiger van Kaapstad in die Kaapse Wetgewende Vergadering. Hulle het eers op die landgoed De Hoop, Tamboerskloof en daarna op Leeuwenhof in die Tuine gewoon. As een van die skranderste leerlinge uit die skool van dr. Antoine Changuion, het Kotzé in Maart 1852 na Nederland vertrek, waar hy in die teologie studeer het, veral vanaf 1855 aan die Universiteit van Leiden waar soveel Afrikaanse predikante hulle destyds bekwaam het voor die oprigting in 1859 van die Kweekskool op Stellenbosch. Hy het veral in klassieke tale presteer. In September 1858 was ds.


'n Afdelingswinkel is 'n kleinhandelbesigheid wat 'n wye verskeidenheid van algemene verbruikersware soos klere, huisraad, meubels en huishoudelike toestelle aanbied. Gewoonlik kan klante tussen verskillende handelsname en prysvlakke kies. Afdelingswinkels word in groot geboue met meerdere verdiepings gehuisves wat oop staan vir die publiek en waar die wye reeks produkkategorieë in afdelings (van daar die naam afdelingswinkel) vertoon en verkoop word. Produkkategorieë, wat in 'n afdelingswinkel aangebied word, varieer grootliks en kan naas algemene verbruikersware en klere ook kos, boeke, juweliersware, verbruikerselektronika, skryfbehoeftes, fototoerusting, speelgoed. kosmetika, tuinware, sporttoerusting, selfdoentoerusting, dierbehoeftes en ander insluit. Sekere afdelingswinkels kan verder gekategoriseer word as afslagwinkels, terwyl hipermarkte en ander groot kleinhandelbesighede soos winkelsentrums tot die moderne ekwivalente van historiese afdelingswinkels ontwikkel het. Die meeste afdelingswinkels word deur groot nasionale of internasionale kettingondernemings bedryf. Ander is onafhanklike besighede of konsessiesake.


Graham Colin Swift (gebore 4 Mei 1949) is 'n Engelse skrywer van romans, kortverhale en gedigte. Hy het die Booker-prys in 1996 gewen vir sy roman Last Orders. Hierdie toekenning was ietwat kontroversieel, nie net omdat Swift se uitstekende roman Waterland soveel eerder aanspraak op hierdie toekenning kon maak nie, maar ook omdat Swift onnodig daarvan beskuldig is dat hy elemente van sy roman se handeling by William Faulkner se As I Lay Dying afgeloer het. Waterland word algemeen beskou as een van die beste romans van na die Tweede Wêreldoorlog. Stephen Gyllenhaal het in 1992 'n rolprentverwerking daarvan vrygestel met Jeremy Irons in die hoofrol. Hierdie artikel is ’n saadjie. Voel vry om Wikipedia te help deur dit uit te brei.


Gideon Brand van Zyl (3 Junie 1873–1 November 1956) was van 1946 tot 1951 die Goewerneur-generaal van die Unie van Suid-Afrika. Hy was die eerste Suid-Afrikaans gebore persoon wat hierdie amp beklee het. Van Zyl is in Kaapstad as die seun van 'n prominente prokureur gebore. Hy het, na kwalifisering aan die Universiteit van Kaapstad, by sy familie se besigheid gewerk. Tydens die Tweede Vryheidsoorlog (1899–1902) was hy 'n regsadviseur vir die Britse Oorlogskantoor. In die Eerste Wêreldoorlog (1914–1918) was hy adjunk-direkteur van die oorlogswerwing en het in die Kaapse Skiereiland Garnisoen ('n plaaslike verdedigingseenheid) gedien. Van Zyl betree die politiek in 1915 as 'n lid van die Unionisteparty. Hy was 'n lid van die Kaapse Provinsiale Raad (die provinsiale wetgewer) tot 1918, en dan 'n lid van die parlement tot 1942. Hy was adjunkspeaker 1934–1942 (die speaker was dr. Jansen, wat later ook goewerneur-generaal geword het). Vanaf 1942 tot 1945 was Van Zyl die administrateur van die Kaapprovinsie. Hy het as goewerneur-generaal van 1945 tot 1950 gedien.


Sekunde is 'n amp wat in die VOC bestaan het en die persoon wat die amp beklee het was bekend as 'n sekunde. Die eerste persoon wat die pos aan die Kaap die Goeie Hoop beklee het was Jacob Ryniers wat in 1653 onder Jan van Riebeeck diens aanvaar het. Die laaste sekunde was Johannes Izaac Rhenius wat die amp beklee het van Augustus 1786 tot September 1795 tot die Britse bewind begin het. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


United Parcel Service of North America, Inc., gewoonlik na verwys en gemerk as UPS (gestileer as ups), is die grootste verskepings- en logistieke maatskappy in die wêreld. Die Amerikaanse globale pakketversendingsmaatskappy het sy hoofkwartier in Sandy Springs, Georgia, wat deel is van die Groter Atlanta metropolitaanse gebied. UPS lewer meer as 15 miljoen pakkette per dag af aan meer as 6,1 miljoen kliënte in meer as 220 lande en gebiede in die wêreld. UPS is bekend vir sy bruin afleweringsvragmotors en personeeluniforms, vandaar die maatskappy se bynaam "Brown". UPS bedryf ook UPS Airlines, sy eie lugredery en lugvragdiens, (IATA-kode: 5X, ICAO: UPS, roepsein: UPS) gebaseer in Louisville, Kentucky, VSA. Wikimedia Commons het meer media in die kategorie United Parcel Service. "About UPS" (in Engels). UPS. Geargiveer vanaf die oorspronklike op 5 Januarie 2016. Besoek op 6 Desember 2014. "2010 Form 10-K, United Parcel Service, Inc" (in Engels). United States Securities and Exchange Commission. Geargiveer vanaf die oorspronklike op 7 Desember 2018. "Contact UPS: United States."


Bangkok Airways (Thai: บางกอก แอร์ เว ย์) (IATA-kode: PG, ICAO: BKP) is 'n streekslugredery gebaseer in Vibhavadi Rangsitweg, Chatuchak Distrik, Bangkok, Thailand. Dit bedryf geskeduleerde dienste na bestemmings in Thailand, Kambodja, China, Hongkong, Laos, Maldives, Birma, Indië en Singapoer. Die belangrikste basis is Suvarnabhumi Internasionale Lughawe, Bangkok. [2] Bangkok Airways is tans 'n amptelike borg van Bangkok Glass FC, Chiang Mai FC, Trat FC, Lampang FC, Sukhothai FC en Bangkok Christian College FC. "Contact Us Geargiveer 12 Mei 2010 op Wayback Machine." Bangkok Airways. Besoek op 12 Mei 2010. "Bangkok Aiways is 'n borg van Trat FC Geargiveer 24 Februarie 2014 op Wayback Machine" Siamsport op 24 Februarie 2014


Die Hubble- Ekstreme Diepveld (Engels: Hubble eXtreme Deep Field, XDF) is ’n foto van ’n klein deel in die middel van die Hubble-ultradiepveld (HUDF) binne die sterrebeeld Oond waarop van die eerste sterrestelsels in die heelal gesien kan word. Die Ekstreme Diepveld is 2,3 x 2 boogminute groot, of sowat 80% van die oppervlakte van die HUDF. Dit is op 25 September 2012 deur Nasa uitgereik en wys sterrestelsels tot 13,2 miljard jaar gelede. Die beligtingstyd was twee miljoen sekondes, of sowat 23 dae. Die XDF voeg 5 500 sterrestelsels by dié wat in die HUDF ontdek is. Moskowitz, Clara (25 September 2012). "Hubble Telescope Reveals Farthest View Into Universe Ever" (in Engels). Space.com. Geargiveer vanaf die oorspronklike op 5 Mei 2020. Besoek op 26 September 2012. "Hubble Goes to the eXtreme to Assemble Farthest-Ever View of the Universe" (in Engels). Nasa. 25 September 2012. Geargiveer vanaf die oorspronklike op 22 Januarie 2020. Besoek op 26 September 2012. "argiefkopie". Geargiveer vanaf die oorspronklike op 18 Desember 2016. Besoek op 20 Januarie 2015.


Warren Whiteley (gebore in Durban, 18 September 1987) is 'n Springbokrugbyspeler wat voorheen vir die Goue Leeus in die Curriebeker en die Lions in Superrugby gespeel het. Whiteley word op 23 Mei 2017 aangewys as Suid-Afrika se 58ste Springbokkaptein vir drie toetse teen 'n Franse toerspan. Warren Whiteley by SARugby.co.za Warren Whiteley by www.genslin.us/bokke Warren Whiteley by itsrugby.co.uk


Die Biblioteek van Assurbanipal, wat genoem is na die groot koning Assurbanipal van die Nieu-Assiriese Ryk, is ’n versameling van duisende kleitablette en -fragmente met ’n verskeidenheid inligting uit die 7de eeu v.C.. Daaronder is die bekende Heldedig van Gilgamesj. Weens die slordige hantering van die oorspronklike materiaal is ’n groot deel daarvan onherstelbaar beskadig en is dit onmoontlik vir geleerdes om baie van die tekste te rekonstrueer. Die tablette is ontdek op die terrein van die ou stad Nineve, die hoofstad van Assirië in Noord-Mesopotamië (in die hedendaagse Irak). Volgens Oud-Persiese en Armeense tradisies was Alexander die Grote so beïndruk met die biblioteek toe hy dit sien dat dit hom laat besluit het om sy eie biblioteek te bou. Hy is dood voordat hy dit kon doen, maar sy vriend en opvolger in Antieke Egipte, Ptolemeus I Soter, het die projek begin wat later die beroemde Biblioteek van Alexandrië sou word. Assurbanipal was bekend as ’n sterk krygsheer, maar hy was ook ’n intellektueel wat geletterd was en beide Akkadies en Sumeries kon lees en skryf.


In sterrekunde is ’n ligkurwe ’n grafika van die ligsterkte van ’n hemelliggaam of streek as ’n funksie van tyd. Ligkurwes kan periodiek wees, soos in die geval van ’n verduisterende dubbelster, Cepheïed, ander periodieke veranderlike ster en eksoplaneet wat voor hul sterre verbybeweeg; of nieperiodiek, soos dié van ’n nova, supernova of gravitasielens-voorval. Die bestudering van die ligkurwe kan saam met ander waarnemings lig werp op die fisiese proses wat ligskommelings veroorsaak. Die ligkurwe van ’n supernova kan byvoorbeeld gebruik word om vas te stel watter soort supernova dit is. As die ligkurwe ’n skerp stygende maksimum het en daarna stadig afneem, is dit ’n tipe I-supernova. As die kurwe ’n minder skerp maksimum het, vinnig afneem en dan afplat, is dit ’n tipe II-supernova. In planeetkunde kan ’n ligkurwe gebruik word om die rotasieperiode van ’n kleinplaneet, maan of komeetkern te bepaal. Van die Aarde af is dit dikwels onmoontlik om die eienskappe van ’n klein voorwerp waar te neem, selfs met die kragtigste teleskope, en dan word die hoeveelheid lig wat die voorwerp uitstraal, gemeet as ’n funksie van tyd.


Die jaar 425 was 'n gewone jaar wat volgens die Gregoriaanse kalender op 'n Woensdag begin het. Dit was die 25ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. In Ravenna word die Mausoleum van Galla Placidia gebou. Zeno, keiser van Bisantium († 491)


Die jaar 449 was 'n gewone jaar wat volgens die Gregoriaanse kalender op 'n Vrydag begin het. Dit was die 49ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. 13 Junie – Pous Leo I skryf die Tome aan patriarg Flavianus van Konstantinopel. Tweede Konsilie van Efese vind plaas waar Flavianus van Konstantinopel veroordeel word.


Die jaar 1181 was 'n gewone jaar wat volgens die Gregoriaanse kalender op 'n Donderdag begin het. Dit was die 81ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. 1 September – Pous Lucius III volg Pous Alexander III op. 6 September – Pous Lucius III word in sy amp bevestig in Velletri. Die supernova (ontploffende ster) SN 1181 word waargeneem. Jayavarman VII word ná sy oorwinning oor die Champa-ryk koning van die verwoeste Khmer-ryk Onbekend – Jotsji, die oudste seun van die Mongoolse leier Djengis Khan († 1227). 30 Augustus – Pous Alexander III, die 170ste pous van die Rooms-Katolieke Kerk (* ±1105).


Die jaar 990 was 'n gewone jaar wat volgens die Gregoriaanse kalender op 'n Vrydag begin het. Dit was die 90ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. Uqlidisi, wiskundige (Midde-Ooste, 920-990)


Die jaar 996 was 'n skrikkeljaar wat volgens die Gregoriaanse kalender op 'n Vrydag begin het. Dit was die 96ste jaar van die 10de eeu n.C. In teenstelling met gewone jare het die jaar 366 dae en 'n 29 Februarie gehad. 3 Mei – Pous Gregorius V volg Pous Johannes XV op. 21 Mei – Pous Gregorius V kroon die sestienjarige Otto III as keiser van die Heilige Romeinse Ryk. ongeveer Junie – Teenpous Johannes XVI set Pous Gregorius V af en neem oor as pous. Einde Maart – Pous Johannes XV, die 137ste pous van die Rooms-Katolieke Kerk (* onbekend).


31 Desember is die 365ste dag van die jaar in die Gregoriaanse kalender (366ste in skrikkeljare). Dit is ook die laaste dag van die vierde kwartaal van die jaar.


8 Januarie is die agtste dag van die jaar in die Gregoriaanse kalender.


21 Mei is die 141ste dag van die jaar in die Gregoriaanse kalender (142ste in skrikkeljare). Daar volg nog 224. 996 – Die sestienjarige Otto III word gekroon as Heilige Romeinse Keiser. 1535 – Pous Paulus III stel sewe nuwe kardinale aan. 1572 – Die Watergeuzen (Nederlanders) verower Enkhuizen van die Spanjaarde. 1660 – Antonio Pignatelli (Later Pous Innocentius XII) word nuntius in Pole. 1674 – John Sobieski word verkies as Koning Johannes III van Pole. 1856 – Lawrence, Kansas verower en verbrand deur pro-slawernymagte. 1881 – Die Amerikaanse Rooikruis gestig deur Clara Barton. 1919 – Die Landbouweekblad (destyds nog Landbouw-weekblad) verskyn die eerste maal, in Bloemfontein. 1924 – Universiteit van Chicago studente Richard Loeb en Nathan Leopold, Jr. vermoor 14-jarige Bobby Franks in 'n "thrill killing". 1927 – Charles Lindbergh voltooi die eerste solo ononderbroke transatlantiese vlug. 1932 – Amelia Earhart word die eerste vrou om alleen oor die Atlantiese Oseaan te vlieg. 1941 – Tweede Wêreldoorlog: 950 myl vanaf die kus van Brasilië, word die SS Robin Moor die eerste skip van die VSA wat deur 'n Duitse duikboot (U-boot) gesink word. 1956 – Kernwapentoets: in die Stille Oseaan word Bikini-atol amper totaal uitgewis deur die eerste lugontploffing van 'n waterstofbom. 1980 – Grensoorlog: Veldslag van Savate in Angola, die bekendste veldslag waaraan 32-Bataljon van die Suid-Afrikaanse Weermag deelgeneem het. 1981 – Pierre Mauroy word Eerste Minister van Frankryk. 1991 – Naby Madras word voormalige Indiese eerste minister Rajiv Gandhi vermoor deur 'n vroulike terreur-selfmoordbomaanvaller. 2003 – Aardbewing tref Noord-Algerië.


Die jaar 1317 was 'n gewone jaar wat volgens die Gregoriaanse kalender op 'n Vrydag begin het. Dit was die 17de jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 'n Stormvloed verwoes die eiland Rügen en 'n skeur 'n deel van die eiland af, wat Ruden genoem word. 19 Maart – Jacques Fournier (later Pous Benedictus XII) word biskop van Pamiers.


19 Februarie is die 50ste dag van die jaar in die Gregoriaanse kalender. Daar volg nog 315 dae in die res van die jaar (316 in skrikkeljare). 197 – Keiser Septimius Severus verslaan Clodius Albinus by Lugdunum (Lyon). 607 – Pous Bonifatius III volg Pous Sabinianus op. 1304 – Pous Benedictus XI bevorder Walter Winterburn OP tot kardinaal. 1329 – Teenpous Nicolaas V ekskommunikeer Pous Johannes XXII. 1476 – Boergondiese Oorloë. Veldslag van Grandson. Hertog Karel die Stoute van Boergondië en sy 30000 soldate plaas die stadjie Grandson onder beleg wat deur 412 soldate van die Switserse Bondgenootskap verdedig word.


26 April is die 116de dag van die jaar in die Gregoriaanse kalender (117de in skrikkeljare). Daar volg nog 249 dae. 1336 – Eerste toeristiese bergbestyging: die Italiaanse digter Francesco Petrarca bestyg saam met sy broer die Mont Ventoux. 1478 – Pazzi-sameswering: ´n aanslag word gedoen op Lorenzo de' Medici en sy broer. Lorenzo ontkom maar sy broer Giuliano di Piero de’ Medici word gedood. 1607 – Engelse koloniste vestig hulle by Cape Henry, Virginië, die eerste permanente kolonie in Noord-Amerika. 1773 – Pous Clemens XIV stel Giovanni Angelo Braschi, (later Pous Pius VI) en Francesco D'Elci, ouditeur generaal van die Apostoliese Kamer aan as kardinale. 1904 – Die Bell Telephone Company vestig homself in Antwerpen. 1933 – Die Gestapo word gestig. 1937 – Die Spaanse stad Guernica, word deur die Duitse Luftwaffe gebombardeer tydens die Spaanse Burgeroorlog. 1945 – Alle Limburgse myne word onder staatsbeheer geplaas. 1962 – Die Ranger 4-ruimtetuig stort neer op die maan. 1964 – Tanganjika en Zanzibar smelt saam om Tanzanië te vorm. 1978 – In Brussel word die Manneken Pis gesteel. 1986 – 'n Ongeluk by die Tsjernobil-kernkragstasie in die Oekraïne veroorsaak die ergste kernkragramp.


25 Junie is die 176ste dag van die jaar in die Gregoriaanse kalender (177ste in skrikkeljare).


Die jaar 1910 was 'n gewone jaar wat volgens die Gregoriaanse kalender op 'n Saterdag begin het. Dit was die 10de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 28 Maart – Henri Fabre word die eerste persoon wat 'n seevliegtuig loods nadat hy opgestyg het vanaf water naby Martigues, Frankryk. 18 Mei – Die aarde beweeg deur die stert van die Halley se Komeet. 31 Mei – Die Unie van Suid-Afrika word deur die saamsluiting van die vier voormalige Britse kolonies Kaapkolonie, Natal, Oranjerivierkolonie en Transvaalkolonie gevorm. Herbert John Gladstone word die eerste Goewerneur-generaal en Louis Botha die eerste Eerste Minister. 25 Junie – Die première van Igor Strawinski en Michel Fokine se ‘The Firebird’ by die Paryse Opera. 16 Oktober – Die Christuskerk in Windhoek, Duits-Suidwes-Afrika (nou Namibië), word ingewy. 13 Januarie – Tryna du Toit, Afrikaanse skrywer († 2005). 4 Februarie – Uys Krige, Suid-Afrikaanse skrywer, digter en dramaturg († 1987).


Die jaar 1905 was 'n gewone jaar wat volgens die Gregoriaanse kalender op 'n Sondag begin het. Dit was die 5de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Die Transsiberiese Spoorlyn word amptelik geopen na die voltooiing daarvan op 21 Julie 1904. 2 Januarie – Russies-Japannese Oorlog: Die Russiese weermag gee oor by Port Arthur in China. 26 Januarie – Die Cullinan-diamant word in die Premiermyn naby Pretoria ontdek. 1 Maart – Die Australiese Konserwatiewe Party se leier, Richard Butler, word die premier van Suid-Australië. 27 Mei – Die Slag van Tsushima begin in die See van Japan. 27 Junie – Muitery op die slagskip Potemkin. 30 Junie – Albert Einstein publiseer die artikel Oor die elektrodinamika van bewegende liggame en stel daarmee die spesiale relatiwiteitsteorie bekend. 1 September – Alberta en Saskatchewan word provinsies binne die Kanadese Konfederasie. 5 September − Met die ondertekening van die Verdrag van Portsmouth word die Russies-Japannese Oorlog van 1904−1905 formeel beëindig. 27 September – Albert Einstein publiseer 'n artikel oor die verhouding tussen massa en energie, wat aangedui word deur die vergelyking E=mc2.


Die jaar 1899 was 'n gewone jaar wat volgens die Gregoriaanse kalender op 'n Sondag begin het. Dit was die 99ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. Nairobi, die hoofstad van Kenia, word gestig Die Bloemfontein Konferensie word gehou, wat poog om die uitbreek van die Tweede Vryheidsoorlog te vermy. Die poging is egter onsuksesvol en lei tot die (1899-1902) Tweede Vryheidsoorlog. Die Franse dokter Louis Bagot stig die eerste thalassoterapiesentrum in die Bretonse stad Roscoff 6 Maart – Bayer registreer Aspirien as 'n handelsmerk. 2 April – Eugenio Pacelli (later Pous Pius XII) word priester gewy. 12 Oktober – Tweede Vryheidsoorlog: Begin by Kraaipan toe die Boere die gepantserde trein, Mosquito, aanval. 14 Oktober – Tweede Vryheidsoorlog: Die Beleg van Kimberley begin. 20 Oktober – Tweede Vryheidsoorlog: Die Slag van Talana vind plaas. 30 Oktober – Tweede Vryheidsoorlog: Die Slag van Nicholsonsnek vind plaas. 15 November – Winston Churchill word tydens die Tweede Vryheidsoorlog by Chieveley in Natal deur boeremagte gevange geneem.


Die jaar 1893 was 'n gewone jaar wat volgens die Gregoriaanse kalender op 'n Sondag begin het. Dit was die 93ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 23 Februarie – Rudolf Diesel ontvang 'n patent vir die dieselenjin. 12 Junie – Giuseppe Sarto (later Pous Pius X) word kardinaal-priester van S. Bernardo alle Terme. 27 Junie – Val van die New York aandelebeurs. 30 Junie – Die Excelsior-diamant van 995 karaat word gevind in die De Beers myn in Jagersfontein. 3 Oktober – Die Eerste Matabele-oorlog breek uit. 4 Desember – Die Shangani-patrollie word deur die Matabeles uitgewis. 12 Januarie – Hermann Göring, Duitse politieke en militêre leier († 1946) 22 Januarie – Conrad Veidt, Duitsgebore Amerikaanse filmakteur († 1943). 12 Februarie – Omar Bradley, Amerikaanse generaal († 1981). 4 Februarie – Raymond Dart, Australies-gebore Suid-Afrikaanse professor en een van die wêreld se voorste antropoloë († 1988). 16 Maart - Isobel Elsom, Engelse aktrise († 1981).


Die jaar 1842 was 'n gewone jaar wat volgens die Gregoriaanse kalender op 'n Saterdag begin het. Dit was die 42ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 24 Januarie – Pous Gregorius XVI stel Friedrich Johannes Jacob Celestin von Schwarzenberg, aartsbiskop van Salzburg en Cosimo Corsi, dekaan van Roomse Rota aan as kardinale. 20 Maart – Narkose die eerste keer gebruik in 'n operasie. 23 Mei – Die Beleg van Congella begin. 28 Augustus – Die skip Waterloo vergaan het met groot lewensverlies by die mond van die Soutrivier in Tafelbaai. 7 Desember – Die New York Filharmoniese orkes lewer hulle eerste konsert. 25 Februarie – Karl May, Duitse skrywer van hoofsaaklik avontuurstories († 1912). 12 Mei – Jules Massenet, Franse komponis († 1912). 15 Junie – Sir John de Villiers, Hoofregter van die Kaapkolonie en die eerste Hoofregter van die Unie van Suid-Afrika († 1914). 29 Augustus – Albert Henry Hime, Eerste Minister van Natal († 1919).


Klopjag is 'n Suid-Afrikaanse musiekgroep wat sedert 2002 opgang maak in Afrikaanse musiek. Hul debuut album 13/02 het hulle 'n nominasie besorg by die Geraas Musiek Toekennings in 2003, terwyl hulle gereeld op aanvraag is by groot musiekfeeste soos Aardklop en die KKNK. Die groep is baie goed ontvang deur resensente, en hul musiekvideo's is gereeld te sien op die Suid-Afrikaanse musiekkanaal op DSTV, MK. Die groep bestaan tans uit: Dawie de Jager Marie-Louise Pretorius Salmon de Jager John-Henry Opperman Werner "Die Man" Griesel Morné Bam Gewese lede: Michelle Ohlhoff (groep einde 2006 verlaat) Miles Mulder 13/02 is op 22 November 2002 vrygestel. Weer en Weer Stof Relatiwiteit Dalk 'n Boerseun Karloos in Arcadia 24 Uur Die Kind (Ingrid Jonker) Die Randburg Tannie Blues Toe Dit Ek en Jy Was Koeëldoppies en Half Kaal Vrouens 15de Laan is op 12 Mei 2004 vrygestel. Stiltes Toer Maak Gou Die Storie van Piet Vermaak - mp3 by mweb Exodus Wens Jy Wil Liedjie van die Besem Tannie N1 Roete (woorde en musiek: Lucas Maree) Vergeet Anton Pieter Gouws Atlantis Album 3 is op 18 Oktober 2005 vrygestel.


Die son is die ster in die middel van ons sonnestelsel. Die aarde, asook verskeie ander materie soos planete, asteroïdes, meteorides, komete en stof, wentel om die son. Die son wentel op sy beurt weer om die middelpunt van die melkweg - die sterrestelsel wat ons sonnestelsel bevat. Dis son bevat ongeveer 99.8% van die sonnestelsel se massa. Energie van die son - in die vorm van insolasie van sonlig - onderhou amper alle lewe op die Aarde deur fotosintese en is die dryfkrag agter die Aarde se klimaat en weer. As die grootste en mees belangrike liggaam in ons sonnestelsel, is talle metodes van verwyderde waarneming reeds geskep om die verskillende aspekte van die Son te meet. Buiten die fisieke kenmerke van hierdie ster, word ook die chemie onderliggend aan die oordrag van hitte- en lig-energie in die teks hieronder verken en verklaar, asook 'n ruwe skatting van hoeveel jare die Son nog oor het voordat dit soos alle ander verouderde sterre uitsterf! Die son is die grootste kenmerk in ons sonnestelsel, al is dit maar net 'n ster soos alle ander sterre in ons Melkweg.


Die Republiek van die Sewe Verenigde Nederlande (Nederlands: Republiek der Zeven Verenigde Nederlanden) was die republiek wat ontstaan tydens die Nederlandse rewolusie teen Spanje in 1588 tydens die Tagtigjarige Oorlog op die grondgebied van wat nou ongeveer Nederland is. Die republiek het uit die provinsies Holland, Zeeland, Groningen, Utrecht, Friesland, Gelderland en Overijssel bestaan. Drenthe, en vanaf 1648 (Vrede van Münster) sowel as dele van Limburg, Zeeuws-Vlaandere en Brabant het ook aan die Republiek behoort, maar het nie die status van selfstandige provinsie gehad nie. Drenthe het in teenstelling met Zeeuws-Vlaandere, Brabant en Limburg wel oor 'n eie vergadering beskik; die ander drie gebiede is deur die State-Generaal in Den Haag bestuur. In 1795 het die inval deur die Franse Revolusionêre Leër 'n einde gebring aan die ou Republiek en is die Bataafse Republiek in die plek daarvan in die lewe geroep. Voor 1581 het die Lae Lande uit 'n aantal hertogdomme, graafskappe en bisdomme bestaan wat nie almal deel was van die Heilige Romeinse Ryk nie. Die Lae Lande is vandag verdeel tussen Nederland, België, Luxemburg en dele van Frankryk en Duitsland.


Kansas City lê weerskante van die Missouri-rivier in die state Kansas en Missouri. Die ligging van die stad aan die rivier maak dit die poort na die Weste. Dit is 'n vooraanstaande mark vir graan en lewende hawe. Die bevolking van die metropolitaanse gebied word op sowat 2,1 miljoen beraam. Hierdie artikel is ’n saadjie. Voel vry om Wikipedia te help deur dit uit te brei.


Benin (Frans: Bénin, [benɛ̃], luister (hulp·inligting)), amptelik die Republiek Benin (République du Bénin), is 'n republiek in Wes-Afrika met golwende vlaktes, heuwels en lae berge. Dit lê aan die Bog van Benin en grens aan Niger in die noorde, Nigerië in die ooste, Togo in die weste en Burkina Faso in die noordweste. Landbou is die vernaamste bron van inkomste. Die staat is ’n lid van die Afrika-unie. Benin beslaan 'n oppervlakte van 114 763 km² en het 'n bevolking van 10 872 298 in 2016 gehad. Die hoofstad is Porto-Novo, terwyl die grootste stad Cotonou is. Benin was in die koloniale tydperk as die "Slawekus" bekend. In die 16de eeu ontstaan die eerste Portugese nedersettings, wat veral vir slawehandel gebruik is. Slawe is deur die Portugese, later ook Britte, Dene en Franse, van die inheemse stamhoofde gekoop en na die Amerikas gebring. In die jaar 1885 was daar nog steeds slawe in Benin verkoop. Ná die Franse verowering, wat in 1894 voltooi is, word die gebied 'n kolonie van Frankryk.


Lozère (48) is 'n département in die suide van Frankryk en vorm saam met vier ander départements die région Oksitanië aan die westelike Mediterreense kus van die land. Die naam is afgelei van die bergreeks Mont Lozère, die hoogste in die Sentraalmassief (Frans: Massif Central) met 1 699 meter. Met slegs 14 inwoners per vierkante kilometer is Lozère die mees yl bevolkte département van Frankryk. Die inwonertal het van meer as 150 000 in die 19de eeu tot minder as 75 000 in 1999 gedaal. Lozère se landskap word deur talle heuwels oorheers. Die département lê op 'n plato met 'n gemiddelde hoogte van 1 000 meter bo seevlak, met uitgestrekte kaal 3- en pragtige weivelde, wat in die somer met 'n oordaad bergplante soos arnika, gentiaan en peperment kan spog. Die département word tydens die Franse Rewolusie van 1789 geskep en beslaan 'n groot gedeelte van die voormalige bisdom Gévaudan in die provinsie Languedoc. Die gebied verwerf in die 18de eeu bekendheid danksy "La Bête du Gévaudan", 'n wolf wat in die tydperk tussen 1764 en 1767 naastenby eenhonderd vroue en kinders aangeval en doodgebyt het.


Echternach (Lëtzebuergesch ook Iechternach en Eechternoach) is 'n stad in die ooste van die Groothertogdom Luxemburg, in die gelyknamige munisipaliteit, met 4 960 inwoners (2011). Echternach is een van die kleinste stede in Luxemburg en 'n belangrike toeristebestemming. Naby die stad lê die Duits-Luxemburgse Natuurpark. 'n Romeinse villa langs die meer van Echternach getuig van die vroeë Romeinse nedersetting wat in die 1ste eeu n.C. in die gebied ontstaan. Die huidige stad Echternach word in die jaar 698 gestig. Die Heilige Willibrord (omtrent 658-739), 'n Engelse sendeling, kry van Irmina van Euren 'n stuk land naby Trier, waarop hy 'n klooster oprig. Vanuit die klooster word onder meer die sendingwerk in Friesland georganiseer. Rondom die klooster ontwikkel vinnig 'n dorp van handelaars en ambagsmanne, wat in 1236 stadstatus kry. Keiser Hendrik II bevorder die abdy en veral die kloosterskool. Echternach word 'n geestelike, bedevaart- en kunssentrum, waar plaaslike kunstenaars miniatuurskilderye in die Angel-Saksiese styl vervaardig. Die klooster self staan bekend vir sy Scriptorium, onder meer twee goue bybeluitgawes geskryf en geïllustreer is, die Codex Aureus Epternacensis en die Codex Aureus Escorialensis.


'n Palato-alveolaar is 'n klank - vaak ' n affricaat of fricatief - gevorm deur die tong tussen die harde gehemelte en die boonste tandkas. Die byvoeglike naamwoord by "palato-alveolaar" is palato-alveolêr. Die palato-alveolêre klanke /tʃ/, /ʃ/, /dʒ/ en /ʒ/ kome meest voor. 'n Voorbeeld in Afrikaans is sj, soos in sjoe en fascisme.


Generaal Koos de la Rey (Jacobus Herculaas de la Rey) (22 Oktober 1847, Winburg – 15 September 1914, Langlaagte) was 'n Boeregeneraal gedurende die Tweede Vryheidsoorlog en word geag as een van die grootste militêre leiers tydens daardie konflik. De la Rey was 'n diep gelowige mens en 'n sakbybel was selde nie in sy hande nie. Hy het 'n formidabele voorkoms gehad - 'n lang, netjies gesnyde bruin baard met 'n hoë voorhoof met gesonke oë wat hom 'n patriargale voorkoms gegee het. Hy word algemeen beskou as die sterkste en mins inskiklike Boeregeneraal tydens die Tweede Vryheidsoorlog en as een van die leiersfigure van Afrikanernasionalisme. As guerilla het hy besonderse sukses met sy taktieke behaal. De la Rey was gekant teen die oorlog tot die laaste, maar toe hy as lafaard beskuldig is tydens 'n Volksraadvergadering, het hy gesê dat as die tyd vir oorlog sou kom, hy sou veg lank nadat die wat koukus oor die oorlog al opgegee het. Die woorde sou later bewaarheid word. De la Rey was beroemd vir sy rare gedrag teenoor sy vyande.


FV Bad Vilbel is 'n sokkerklub uit Bad Vilbel in die deelstaat Hessen in Duitsland. Die klub is op 30 Maart 1919 gestig as SV 1919 Bad Vilbel. In 1933 het die klub met FG Phönix Bad Vilbel saamgesmelt onder impuls van die Derde Ryk om FC Phönix Bad Vilbel te word. Na die Tweede Wêreldoorlog is die klub met die huidige naam heropgerig. Bad Vilbel se beste prestasie was om die derde plek in die Oberliga Hessen in 2000 te haal. Amptelike klubwerf


Die Tankwa Karoo Nasionale Park is in die Karoo in die Wes-Kaapprovinsie geleë - naby die Roggeveldberge met naaste dorpe Wupperthal en Sutherland. Die park is 80 000 hektaar groot en is in 1986 geproklameer. Wat die park uniek maak, is die lae reënval (slegs 80 mm per jaar) en die bewaararea wat die unieke fauna en flora in hierdie gebied bewaar. Die Tankwarivier ontspring in die park en die Oudebaaskraaldam dam die rivier op. Daar is 32 soogdierspesies bevestig wat in die park voorkom. Sommige van hulle is: Koedoe Springbok Steenbok Klipspringer Bergkwagga Gemsbok Rooihartbees Rooijakkals Bakoorvos Silwerjakkals Meerkat Rooikat Kolhaas Dassie Bome en struike wat in die park voorkom is die botterboom, renosterbos en melkbos. 'n Vygie wat hier voorkom is die Tankwavygie. Vergete Grootpad Slingsby, Peter: Tankwa-Karoo & the Roggeveld Escarpment. Slingsby Maps, 2018. www. slingsbymaps.com Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. karooinfo.com Geargiveer 13 Maart 2008 op Wayback Machine Sanparke webblad oor Tankwa


Die Slag van Agincourt (ook bekend as die Slag van Azincourt) het op 25 Oktober 1415 tydens die Honderdjarige oorlog tussen die leër van koning Hendrik V van Engeland en dié van Karel VI van Frankryk plaasgevind. Die Koninkryk van Engeland het 'n oorwinning oor die swaar geharnaste Franse kavallerie behaal, wat weens die swaar reënval tydens die slag moes afsaal. Die Franse ruiters het gegly en gesukkel in die modder en gevolglik swaar verliese gely deur die storm pyle wat op hul neergereën het. Die slag het daartoe gelei dat die noorde van Frankryk onder Engelse heerskappy geval het. Tonele van die veldslag vorm deel van William Shakespeare se drama, Henry V. Op 13 Augustus 1415 land koning Hendrik se leër van 8 000 boogskutters en 2 000 man kavallerie by Harfleur. Die beleg van hierdie stad het koning Hendrik 'n derde van sy leër gekos. Hierna kies hy op 7 Oktober koers na Calais wat hy so vinnig moontlik kuslangs wou bereik. Sy soektog na 'n veilige oorsteekplek oor die Somme, die Canche en die Ternoise bring hom op die hoëveld van Agincourt, 'n klein dorpie in die Noord-Franse graafskap Artois.


Provence-Alpes-Côte-d'Azur [lɑ̃gˌdɔkʀusiˈjõ, daar word soms ook die afkorting PACA gebruik, is 'n administratiewe gewes (Frans: région) in die suid-ooste van Frankryk. Die hoofstad is Marseille. Die administratiewe gewes is volgens 'n Franse wet in 1956 saam met 24 ander geweste geskep en behels die départements Alpes-de-Haute-Provence, Alpes-Maritimes, Bouches-du-Rhône, Hautes-Alpes, Var en Vaucluse. Provence-Alpes-Côte d'Azur strek oor die oostelike gedeelte van Frankryk se Middellandse Seekus en grens in die ooste aan Italië. Die tweede Mediterreense administratiewe gewes van Frankryk, Languedoc-Roussillon, lê wes van Provence-Alpes-Côte d'Azur. Net soos die gewes Rhône-Alpes behels Provence-Alpes-Côte d'Azur ook 'n gedeelte van die Franse Alpe.


1. FC Maagdenburg is 'n Duitse sokkerklub uit Maagdenburg, die hoofstad van die deelstaat Sakse-Anhalt. In die Duitse Demokratiese Republiek was Maagdenburg drie keer kampioen in die jare sewentig en het sewe keer die beker gewen. Die absolute hoogtepunt was natuurlik die wen van die Europese beker II in 1974 teen AC Milan in De Kuip. 1. FC Maagdenburg is die enigste span uit die voormalige DDR wat 'n Europese beker kon wen. Op 15 Junie 1896 is Magdeburger FC Victoria 1896 opgerig. Die klub het voor die Tweede Wêreldoorlog in een van die 16 Gauligas gespeel, destyds die hoogste liga. Na die oorlog is alle klubs in Duitsland opgehef. FC Victoria is nie weer herstig nie, maar in Maagdenburg is verskillende klein klubs opgerig. Hierdie klubs het in 1952 saamgesmelt as Motor Mitte, wat in 1957 herdoop is tot SC Aufbau Maagdenburg . Op 22 Desember 1965 het die sokkerafdeling onafhanklik geword as 1. FC Maagdenburg. 1974 was die klub se beste jaar. Behalwe die wen van die Europese beker, het die klub ook die Oos-Duitse nasionale titel gewen en verder 4 spelers vir die nasionale span gelewer vir die 1974 Sokkerwêreldbeker.


Sabinianus was die 65ste pous van die Rooms-Katolieke Kerk. Pous Sabinianus is gebore in Blera (nou Bieda) by Viterbo, Italië, die seun van Bonus. Op 13 September 604 volg hy Pous Gregorius I op nadat keiser Phokas sy aanstelling goedgekeur het en regeer tot sy dood op 22 Februarie 606. Hy word opgevolg deur Pous Bonifatius III. Die naam ‘Sabinianus’ verwys na die Sabyne 'n stam wat noord-oos van Rome gewoon het'. Hy werk onder sy voorganger Pous Gregorius I en is vanaf 593 pouslike gesant in Konstantinopel. Hy het die standpunt van die kerk nie sterk uitgedra nie en nie kragdadig opgetree nie. Hy keer terug na Rome in 595. Hy word sendeling in Gallië en word stadig bevorder tot hy uiteindelik pous word. Die gebruik om kerkklokke te lui voor die diens, word aan Pous Sabinianus toegeskryf. Tydens 'n hongersnood in Rome het hy graan uit die pouslike voorraad aan die armes verkoop, waar sy voorganger dit gratis gegee het. Hy bemiddel die vrede tussen Smaragdus van Ravenna en koning Agilulf van die Lombarde Davis, R. (2001) Book of the Pontiffs (English Translation of the Liber Pontificalis) Liverpool University Press.


André Philippus Brink OIS (1935–2015) was ’n wêreldbekende Suid-Afrikaanse skrywer en ’n professor in letterkunde. Hy het in Afrikaans en Engels geskryf (dikwels gelyktydig in albei tale) en sy werk is in minstens 20 tale vertaal. Saam met onder andere Breyten Breytenbach word hy as lid van die letterkundebeweging die Sestigers beskou. Hy het ook onder die skuilname Adrienne du Toit en Chris van Lille geskryf. Brink is op Vrede in die Vrystaat gebore. In 1955 het hy ’n B.A.-graad met lof aan die Potchefstroomse Universiteit vir Christelike Hoër Onderwys verwerf en ná verskeie ander grade ’n M.A. in Afrikaans. Van 1959 tot 1961 het hy aan die Sorbonne in Parys studeer. Sy skryfwerk het in Parys in alle erns begin. Van Julie 1961 af het Brink aan die Rhodes-universiteit in Grahamstad doseer. Ná die verskyning van sy opspraakwekkende roman Lobola vir die lewe het hy die Sestigers leer ken en ’n leidende aandeel in die verset teen die sensuurstelsel gehad. In 1975 het hy ’n D.Litt.-graad behaal op grond van sy reeds gepubliseerde werke Aspekte van die nuwe prosa, Aspekte van die nuwe drama en Die poësie van Breyten Breytenbach.


Portillo de Soria is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Okiep is 'n dorp in Suid-Afrika se provinsie Noord-Kaap en geleë in Namakwaland, 8 km noord van Springbok en 11 km suidwes van Concordia. Dit is gestig in 1862 nadat koper hier ontdek is. Die naam is vroeër geskryf as O'okiep, en beteken in Nama plek van brak water. Koper is al in 1855 in Okiep ontdek, en die dorp het vinnig tot die sentrum van die kopermynbou in Suid-Afrika ontwikkel. Okiep is in die 1870's beskou as die rykste kopermyn ter wêreld. Die eerste myners was Kornies en het die kundigheid van eeue se tin-mynbou in Cornwallis met hulle saamgebring. Die ruïnes van die geboue wat hulle gebou het, sowel as die klipbrûe van die spoorlyn om die erts te vervoer na Port Nolloth, kan nog steeds by Okiep gesien word. In 1866 is 'n smalspoorlyn na Port Nolloth aan die Atlantiese kus gebou, waarvan die kopererts verskeep kon word. Die smalspoorlyn se bedrywighede het in 1876 begin en vir 68 jaar is erts na Port Nolloth vervoer en teruggekeer met toerusting en voorrade.


Patriarg Filaret (Russies: Филарет, 1553 - 1 Oktober 1633) is gebore as Fjodor Nikititsj Zacharin-Joerijef (Фёдор Никитич Захарьин-Юрьев) in 'n Russiese bojare-gesin. Nadat hy tydelik in onguns verval het, het hy patriarg van Moskou geword. Hy was die eerste lid van sy familie wat die van Romanof (Романов) aangeneem het en was die de facto-heerser tydens die bewind van sy seun, tsaar Michail van Rusland. His op 13 Oktober 1994 tot heilige verklaar. Sy feesdag is op 19 November. Fjodor word in Moskou gebore as die tweede seun van die vooraanstaande bojaar Nikita Romanowitsj Zacharin-Joerijef en verander later die familie se van na Romanof. Tydens die bewind van sy neef Fjodor I (1584-1598) blink die jong Fjodor Romanof uit as soldaat en diplomaat – in 1590 in die oorlog teen die magte van Johan III van Swede, en van 1593 tot 1594 in onderhandelinge met die ambassadeurs van die Romeinse keiser Rudolf II. Hy word in 1583 ’n bojaar. Toe tsaar Fjodor sonder erfgename sterf, is hy die gewilde keuse vir die troon, maar hy berus in die verkiesing van Boris Godoenof.


Johannes XIX was die 144ste pous van die Rooms-Katolieke Kerk en die tweede Tusculum pous. Pous Johannes XIX is gebore as Romanus van Tusculum in Rome, Italië die seun van graaf Gregorius van Tusculum en sy vrou Maria. Voor sy verkiesing was Johannes 'n konsul en 'n senator. Op 19 April 1024 volg hy sy broer Pous Benedictus VIII op en regeer tot sy dood op 20 Oktober 1032. Hy word opgevolg deur sy neef Pous Benedictus IX. Die naam ‘Johannes’ beteken 'God is genadig'. Pous Johannes XIX was 'n leek toe hy verkies is. Hy is vinnig tot biskop gewy sodat hy pous kon word. Johannes is omgekoop om die patriarg van Konstantinopel die titel van ekumeniese biskop te gee. Dit het egter soveel negatiewe reaksie uitgelok dat hy dit amper dadelik weer teruggetrek het. Keiser Hendrik II sterf in 1024 en die pous gee sy steun aan Koenraad II en kroon hom en sy vrou Gisela tot keiser in die Sint Pieterskerk op 26 Maart 1027. In 1025 seën hy die kroning van die Poolse koning Boleslav Chrobry.


Stelselingenieurswese is ’n holistiese, interdissiplinêre benadering tot die ordelike daarstelling van suksesvolle stelsels. Dit plaas die klem op die tydige vaslegging van alle relevante belangehouers se behoeftes, die bepaling van die benodigde funksionaliteit wat uit hierdie behoeftes voortspruit, die ontwerp van ’n stelsel wat hierdie funksionaliteit bied, die daarstelling van die fisieke stelsel wat die gevraagde funksies uitvoer en die bepaling van die mate waartoe die daargestelde stelsel tydens bedryf voldoen aan die gestelde behoeftes. Die vakgebied van stelselingenieurswese oorvleuel grootliks met dié van bedryfsingenieurswese. Hierdie artikel is ’n saadjie. Voel vry om Wikipedia te help deur dit uit te brei.


Die Nordiese Raad en die Nordiese Raad van Ministers is 'n samewerkingsforum vir die parlemente en regerings van die Nordiese lande. Dit is na die Tweede Wêreldoorlog gevestig en die eerste konkrete resultaat wat dit bereik het was die invoer van gemeenskaplike arbeidsmark, maatskaplike versekering en bewegingsvryheid sonder paspoorte vir burgers van die lande in 1952. Die Nordiese Raad bestaan uit verkose lede wat die vyf lande en drie outonome gebiede waaruit dit bestaan verteenwoordig. Die lede van die raad is lede van die nasionale parlemente van die lidlande van die Raad wat deur hulle onderskeie politieke partye genomineer word. Daar is dus nie 'n prosedure vir die verkiesing tot die Nordiese raad nie. Die Nordiese Raad wat deur 'n Presidium gelei word hou sedert 1996 elke herfs 'n gewone sessie en spesiale sessies word van tyd tot tyd om spesifieke temas gehou. Die Raad en lede van die lidlande se regerings kom ook op jaarlikse grondslag byeen om samesprekings te hou. Voortdurende politieke werk word deur komitee en party groepe behartig. Die Nordiese raad werk ook met die Baltiese Raad wat 'n soortgelyke organisasie vir die Baltiese lande Estland, Letland, en Litaue is.


Byz is die verhoognaam van die Sweedse hip-hop- en kletskunstenaar Andreas Jorma Byström, gebore 27 Mei 1984, Sala (Swede). Hy het sy musiekloopbaan in 1999 afgeskop met die groep Inte Helt Oskyldiga en veral met die vrystelling van sy eerste album There is still a party going on. In 2004 het Byz amper die musiekindustrie verlaat, maar het hy van plan verander en die album From here to somewhere later daardie jaar uitgereik. Albumverkope was aanvanklik aan familie en vriende, maar met behulp van die internet het verkope geklim. In 2005 het hy sy eerste Sweedstalige album Når toppen av botten i en sjuttis vrygestel. Die enkelsnit "Karatefylla" van sy mees onlangse album Fett av dig het een van sy gewildste snitte geword. Vadå (2001) There is still a party going on (2003) From here to somewhere (2004) Når botten i toppen av en sjuttis (2005) Fett av dig (2007) Do You Wanna Fuck (2004) Byz se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Panama (Spaans: Panamá, [panaˈma]), amptelik die Republiek Panama (República de Panamá; [re'puβlika ðe pana'ma]), is die suidelikste land van Sentraal-Amerika. Die Republiek Panama is 'n land in die suidooste van Sentraal-Amerika; dit word in die noorde deur die Karibiese See en in die suide deur die Stille Oseaan begrens. In die ooste grens dit aan Colombia en in die weste aan Costa Rica. Sy status as 'n transitoland het hom 'n vroeë ontmoetingspunt van kulture van dwarsoor die wêreld gemaak. Die Panamakanaal is in die land geleë, wat ontwerp is om skeepverkeer te verbeter tussen die Atlantiese en die Stille Oseaan. Die kanaal het wêreldhandel sterk beïnvloed. Op die oomblik bied Panama deur sy geografiese posisie 'n breë platform van mariene en finansiële dienste, handel, behuising aan die wêreld. Dit sluit die Colon Free Zone in. Met 'n bevolking effe meer as drie miljoen mense het Panama 'n bevoorregte posisie in Latyns-Amerika wat groei en ontwikkeling betref, soos die per capita inkomste, die vlak van ekonomiese groei, globalisering en lewensverwagting.


Emma Renzi (gebore 8 April 1926 as Emmerentia Scheepers op Heidelberg) is 'n Suid-Afrikaanse sopraan. Op skool reeds het dit duidelik geword dat sy musiektalent het toe sy lesse begin neem het in klavier, viool en harp. Later het sy ook sanglesse begin neem. Nadat sy in 1943 aan die hoërskool op haar tuisdorp gematrikuleer het, het sy haar aan die Suid-Afrikaanse Musiekkollege in Kaapstad vir die graag B.Mus. ingeskryf. Hier het sy haar eerste operarol gesing. In 1947 maak sy haar Suid-Afrikaanse studie klaar en vertrek die volgende jaar Londen toe waar sy drie jaar lank onder Joan Cross aan die Nasionale Operaskool studeer. Daarna was sy verbonde aan die Carl Rosa-operageselskap. Haar eerste belangrike rol was dié van Giuletta in Jacques Offenbach se Verhale van Hoffmann. Van 1954 sing sy vir die English Opera Group, waarmee die komponis Benjamin Britten ook vereenselwig is. Sy was een van die hoofsangers in 'n Londense opvoering van sy The Turn of the Screw. Intussen het deeltydse werk vir die BBC gedoen, konserte in Brittanje gehou en opnames vir die platemaatskappy Parlophone gemaak.


Die King Cetshwayo-distriksmunisipaliteit (voorheen uThungulu-distriksmunisipaliteit)) is een van die 10 distriksmunisipaliteite van KwaZulu-Natal. Die setel van die munisipaliteit is in Richardsbaai. Die meeste inwoners in die munisipale gebied is Zoeloesprekend. Die munisipaliteit se kode is DC28. Die munisipaliteit word begrens deur: Zululand (DC26) in die noorde Umkhanyakude (DC27) in die noordooste die Indiese oseaan in die ooste iLembe (DC29) in die suide uMzinyathi (DC24) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 477 576 [53.91% van die totale bevolking] Totale stemme: 252 139 [28.46% van die totale bevolking] Stempersentasie: 52.80% van die persentasie van die stemgeregtigdes Khoza, Amanda (27 Julie 2016). "Zwelithini welcomes renaming of uThungulu to King Cetshwayo District Municipality". News24 (in Engels). Geargiveer vanaf die oorspronklike op 9 Oktober 2019. Besoek op 3 September 2016.


Nywerheid of industrie verwys na die produksie van goedere in 'n ekonomie. Dit word gekenmerk deur die vervaardiging en verwerking van materiële goedere of artikels in fabrieke en ondernemings. Dit word verder gekenmerk deur 'n hoë graad van meganisering en outomatisering (industrialisasie genoem), in teenstelling tot die ambagtelike vorm van produksie. Tydens die nywerheidsrevolusie het die vervaardigingsbedryf 'n belangrike sektor van produksie en arbeid in Europese en Noord-Amerikaanse lande geword. Dit het plaasgevind deur vinnige, opeenvolgende vooruitgang in tegnologie, soos die produksie van staal en steenkool. Na die nywerheidsrevolusie is ongeveer 'n derde van die wêreldekonomie van vervaardigingsbedrywighede afgelei. Verskeie ontwikkelde lande en baie ontwikkelende lande (soos die Volksrepubliek China, Indië, ens) se ekonomieë is van die vervaardigingsbedryf afhanklik. Hierdie industrieë, asook die lande waar dit voorkom, is in 'n komplekse web van interafhanklikheid verweef. Industry | Define Industry at Dictionary.com Hierdie artikel is ’n saadjie. Voel vry om Wikipedia te help deur dit uit te brei.


Die Abodrite (dikwels ook Abotrite, Obotrite, Obodrite, Bodrisiër) was 'n Middeleeuse Elbslawiese stamgroep ('n ondergroep van die Wes-Slawe) wat die gebied van die huidige Mecklenburg en Holstein in Noord- en Noordoos-Duitsland bewoon het. Die naam beteken "nakomelinge van Obodr, die baie waaksame". Liubice (tans Lübeck), 'n ou nedersetting rondom 'n kasteel by die monding van die Schwartau- in die Trave-rivier, het tydelik as regeringsetel van Abodrite-heersers uit die Nakonide-dinastie gedien.


Cedarville is 'n klein landboudorpie in die Oos-Kaap (was vroeër in suidwestelike KwaZulu-Natal) in Suid-Afrika. Die dorp is formeel in 1912 gestig en vernoem na die Cedarberg (1 932m) wat die suidelike ingang tot die vallei van die Mzimvuburivier bewaak. Die naaste groot dorp is Kokstad en die R56 hoofpad gaan deur die dorp. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Māori of te reo Māori (ˈmaːoɾi, te ˈɾeo ˈmaːoɾi, luister (hulp·inligting)), algemeen kort te reo ("die taal") genoem, is die taal van Nieu-Seeland se inheemse Māori-bevolking. Dit is saam met Engels 'n amptelike taal van Nieu-Seeland. Taalkundiges klassifiseer Māori as 'n Oos-Polinesiese taal wat nou verwant aan Cookeilandse Māori, Tuamotuaans en Tahitiaans is. Dit is ietwat minder verwant aan Hawais en Marquesaans en het daarnaas nog 'n los verbintenis met die tale van Wes-Polinesië, waaronder Samoaans, Tokelauaans, Niuies en Tongaans. Volgens die Māori-taalkommissie het die aantal volwasse sprekers, wat Māori vlot kan praat, in 1995 tot sowat 10 000 gedaal. "Ethnologue: Languages of the World, Seventeenth edition, Maori" (in Engels). Ethnologue. Geargiveer vanaf die oorspronklike op 19 Mei 2020. Besoek op 2 Oktober 2016. Wikimedia Commons het meer media in die kategorie Maori (taal). Wikiwoordeboek het 'n inskrywing vir Maori. (en) "Maori language". Encyclopædia Britannica. Besoek op 25 Februarie 2018. Sien gerus Wikipedia se uitgawe in Maori (taal)


Die Wilgers is 'n voorstad in die ooste van Pretoria in Gauteng, Suid-Afrika. Die area is boomryk met pragtige tuine en sypaadjies. Hoërskool Die Wilgers Willowridge High School Silwilpark Tennisklub Willow Way-winkelsentrum Die Wilgers se inwonersvereniging "Subplek Die Wilgers". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.